qundao/data-zh-poetry huggingface dataset:
十二月十日出金原道中
作者：刘崧
朝代：明
体裁：七言绝句

水南羁客望春归，日暮茗园野烧稀。知有陂塘应不远，一双野鹤傍山飞。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也
作者：刘崧
朝代：明

背岭溪流合，穿林石路高。连甍依嵽嵲，百堵见周遭。扫叶看畦韭，搴萝出涧桃。极知幽兴熟，来往未云劳。林下戏秋千，中流奏管弦。看花还旧赏，抚树惜流年。白发金台客，青云玉署贤。后来文物盛，此事会俱传。古庙依苍麓，穷林俯绿潭。石台交野祭，画壁拥朝参。云送千林雨，烟飞隔水岚。向闻灯火夕，歌吹足沉酣。喜有连云树，仍多近水村。偶来随杖屦，浑欲托丘樊。山暝寒初落，滩低水自喧。终然远城市，何用觅桃源。日落风犹起，江寒鱼正肥。鸬鹚下水急，舴艋出滩稀。旅食劳行李，归栖念采薇。已惊残岁迫，犹恐壮心违。欹树共维楫，高崖可构亭。沙呈桥外白，山漾水中青。别洞通仙境，何年閟地灵。时来及登眺，亦足慰飘零。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也·其二
作者：刘崧
朝代：明
体裁：五言律诗

林下戏秋千，中流奏管弦。看花还旧赏，抚树惜流年。白发金台客，青云玉署贤。后来文物盛，此事会俱传。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也·其五
作者：刘崧
朝代：明
体裁：五言律诗

日落风犹起，江寒鱼正肥。鸬鹚下水急，舴艋出滩稀。旅食劳行李，归栖念采薇。已惊残岁迫，犹恐壮心违。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也·其六
作者：刘崧
朝代：明
体裁：五言律诗

欹树共维楫，高崖可构亭。沙呈桥外白，山漾水中青。别洞通仙境，何年閟地灵。时来及登眺，亦足慰飘零。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也·其四
作者：刘崧
朝代：明
体裁：五言律诗

喜有连云树，仍多近水村。偶来随杖屦，浑欲托丘樊。山暝寒初落，滩低水自喧。终然远城市，何用觅桃源。
十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也十二月十日晚同吟所郭光辈奉陪溪南隐君与其诸郎群从观舍傍蔬畦仍出山后临眺江上周览林麓追念旧游抚余羁怀益深感慕因赋五言近体六诗柬同游诸君亦以识嘉会也·其三
作者：刘崧
朝代：明
体裁：五言律诗

古庙依苍麓，穷林俯绿潭。石台交野祭，画壁拥朝参。云送千林雨，烟飞隔水岚。向闻灯火夕，歌吹足沉酣。
十五夜赋
作者：刘崧
朝代：明
体裁：五言律诗

素月流天外，华灯出树间。美人吹凤管，秋水落龙湾。清露缘萝坠，凉风傍竹还。远怀当此夕，载酒过西山。
十四夜对月柬子彦有怀子中兄
作者：刘崧
朝代：明
体裁：五言律诗

月出白杨端，乌啼清夜阑。絺衣初淅淅，草露已漙漙。共喜灯花密，宁辞酒盏乾。有兄怀二弟，应自倚楼看。
十月
作者：刘崧
朝代：明
体裁：五言律诗

十月惊雷动，千林急雨来。民情欣利泽，春令恐为灾。暄日犹催杏，清霜不杀荄。王师渡淮浦，定遣几时回。
十月一日至临濠点驿将归南京赋此奉酬德瑜萧虞部
作者：刘崧
朝代：明
体裁：五言律诗

淮水绕濠城，东流不尽情。秋光馀客路，云气满神京。下马逢仙堠，回舟问水程。遥怜一尊酒，持此向谁倾。
十月二日假馆下径罗氏庄予兄弟所寓相距若东西家喜赋一首柬子中子彦
作者：刘崧
朝代：明
体裁：七言律诗

畏途暂喜出深山，僻地初便候野关。逖矣风尘千嶂外，依然兄弟一堂间。共寻绝涧樵薪去，相望空村负米还。斜日频来看稚子，满庭霜树叶斑斑。
十月十三日夜于故帙中获再睹大兄伯中去年六月所寄京字韵七言律诗为之感怆不已因录而追和之以见友于之意
作者：刘崧
朝代：明
体裁：七言律诗

忆昔辞兄谒上京，喜逢四海豁清平。生成自是君恩重，温饱由来世虑轻。千里浮萍成浪迹，百年常棣见深情。伤心寒食仙槎路，清泪何因到祖茔。
十月十三日燕相府知印张观复从江西来承大兄六月八日家问捧诵之馀悲喜交集因赋五言长歌一首奉报匪敢言诗姑述怀耳
作者：刘崧
朝代：明
体裁：古风

张生江西来，手持家问至。剥封未及读，先讯伯与季。书题八月写，上有平安字。孟冬始获承，道远良不易。首云念我病，迩只复何似。中陈困书社，驱勒乱迁次。末述儿子顽，刍牧荒诵肄。又云先茔木，里横肆戕毁。官府呼不闻，樵竖剧跳戏。次云今夏旱，坐食困憔悴。私储乏担石，何以供卒岁。仲兄往黄陂，迎女别子婿。季弟石台馆，游从盛脩贽。阿鸾缔姻早，诸侄亦勤勚。抒词良激切，苦语杂琐僿。如聆丁宁教，如获左右侍。始惭终作恶，扑簌纷洒泪。我本疏野资，遭时误登试。事兄且未能，从政安足齿。往者被徵迫，欲走不得避。仓皇赴京阙，惨戚去田里。渺如蛙望海，茫若蠓发甀。春官书题目，冢宰叩言议。拜命黄金门，亲题职方氏。天颜正温穆，谕旨极谆致。退朝感恩隆，际遇荷明世。从兹谬通籍，出入清要地。含香大明殿，赐食光禄寺。庙庭严奉瓒，坛壝恭执币。厚禄既宠叨，宫衣亦沾被。迟回历初考，艰险尝百事。前年调北平，滥擢宪府贰。言议久疏儒，条章昉师吏。山河八府辏，辽海三陲寄。土风混戎俗，吏治尚沈鸷。贪婪乃蚕食，剽掠更狼戾。论当虑乖违，拟步恐颠踬。忧多变容发，务冗废寝寐。倦禽困长云，羸马伤促辔。离居形吊影，鞅掌矇接瞆。得书暂慰莞，抚已重唏喟。违离路五千，契阔弥六祀。事生与追远，俯仰两蒙愧。归休期莫竟，追赠仰朝制。华纷倘欢聚，泉壤亦荣贲。君恩未能报，私愿焉得遂。乾坤等籧篨，今古一奔驷。勿忧时事艰，勿以外物累。消閒且时教，娱老宜日醉。中情更谁谕，此责当我致。由来紫荆树，一气共荣悴。岂以连理枝，同根乃殊植。世机纷倚伏，强悍焉足恃。要当戒盈溢，奚必较钝利。蜉蝣常撼树，蝜蝂亦排礩。永念珠浦源，绵延本仁义。滋培藉先德，振拓属来嗣。天意苟从欲，此志终可觊。作诗报兄前，庶以见微意。
十月十五日早离镇江
作者：刘崧
朝代：明
体裁：七言绝句

禅林闻有诸方胜，吏事惭无半日閒。京口五更鸡唱乱，又冲残月过金山。
十月对菊
作者：刘崧
朝代：明
体裁：七言绝句

杏梨三月斗芳华，不见深冬梅与茶。欲识幽燕风景异，菊花开后更无花。
十月朔日蒙御史台颁至洪武九年历日十六喜而有赋
作者：刘崧
朝代：明
体裁：五言律诗

洪武九年春，仪台宝历新。远从乌府送，如见凤图陈。万国同正朔，千官仰北辰。彤廷先进早，犹忆侍班晨。
午憩石鼓坑严复亨寓舍问米过灌塘寻康氏姊
作者：刘崧
朝代：明
体裁：五言律诗

书在馀三策，钱空罄一囊。问人求食米，随客度山庄。影怯飞鸿后，啼惊猛虎旁。远寻康氏姊，感激意何长。
南乡怨歌
作者：刘崧
朝代：明
体裁：古风

我家承平住城郭，自从乱来徙村落。朝朝临河望烽火，只怕江船向南泊。今年李寇打南乡，五更马蹄踏月光。小船载军大船马，旗头直捣珠林下。乡夫捲地散如烟，哨马已过前山巅。尽杀丁男掳妇女，手麾牛羊雨中去。前军出营后军续，昏夜抽刀草间宿。缚人先问窖中金，放火还烧陇头粟。先锋最说姚府军，火伴却是州城人。全装尽作姚家扮，面目虽驯谁敢嗔。人家兵过无遗物，万落千村总萧瑟。室庐灰烬盆盎空，只有田园将不得。君不闻东邻一老叟，向来家业馀升斗。不论贱价卖花银，又向城中赎生口。
南园
作者：刘崧
朝代：明
体裁：七言绝句

南园桃李旧凋伤，作意迎春向艳阳。十日寒风三日雨，翻成狼藉送年光。
南园灌隐诗
作者：刘崧
朝代：明
体裁：古风

苦无千丈流，沃此万里焦。独寻南园隐，灌畦以逍遥。亢夏天势高，凿地不见水。凿深地骨出，常恐见骨髓。朝抱一瓮出，暮抱一瓮归。草间行道微，茨蔓沾人衣。良苗灌难苏，恶草苦不死。一日灌十畦，采之不盈篚。欢然对藜藿，似欲忘朝饥。雨露自天泽，劳生须有期。
南园联句同王佑旷逵刘霖萧谌
作者：刘崧
朝代：明
体裁：六言诗

络纬声如劝饮，筼筜青好题诗。风转银灯不动，月来瑶席频移。草色亭西晚径，水声篱外秋池。此夕龙湾佳会，南楼千载襟期。
南山寺夜憩柬郑同夫罗孟文
作者：刘崧
朝代：明

南山寺前夏已凉，北斗天半夜相将。楼台参错临高市，钟磬萧条出上方。独宿屡移林鹊影，双飞初散水萤光。客情物态浑无那，暂息尘喧亦不忘。南城城楼高且雄，下有长壕水气通。次第荷花先着露，无多杨柳最宜风。府中能事称罗掾，马上酣吟爱郑公。自是南游相见好，疏狂祗觉愧飞蓬。
南山寺夜憩柬郑同夫罗孟文·其一
作者：刘崧
朝代：明
体裁：七言律诗

南山寺前夏已凉，北斗天半夜相将。楼台参错临高市，钟磬萧条出上方。独宿屡移林鹊影，双飞初散水萤光。客情物态浑无那，暂息尘喧亦不忘。
南山寺夜憩柬郑同夫罗孟文·其二
作者：刘崧
朝代：明
体裁：七言律诗

南城城楼高且雄，下有长壕水气通。次第荷花先着露，无多杨柳最宜风。府中能事称罗掾，马上酣吟爱郑公。自是南游相见好，疏狂祗觉愧飞蓬。
南山谣
作者：刘崧
朝代：明
体裁：古风

淮西流民望南徙，掠财昼入南山里。裹枪负挺八十人，拒敌乡民四人死。流民只说江西熟，得食仍嗔食无肉。扶伤救死官不闻，乡民还对流民哭。东家击豕西家牛，撤屋烧火当街头。自言性命如粪土，一死不异淮西州。乡民不怕逢豺虎，共承只怕流民怒。老翁夜出烧纸钱，祈神夜送流民去。从今莫愿多丰年，第一莫旱淮西田。流民不来贫亦好，鸡犬全家永相保。
南岳祠前古松
作者：刘崧
朝代：明
体裁：五言律诗

偃蹇何年种，青苍暮色酣。半身犹直上，全势欲倾南。古壁龙鳞合，空巢鹤影参。岁寒终见尔，霜雪老能堪。
南海逢萧氏妹
作者：刘崧
朝代：明
体裁：五言律诗

流落怜吾妹，艰难在海隅。偶然馀见日，早已绝归途。日落苍波阔，天寒碧屿孤。失群兼委羽，忍泪更相呼。
南涧夜雪怀子启前东塘雪中寄诗未答
作者：刘崧
朝代：明
体裁：五言律诗

昨夜南溪雪，故人安可期。欲寻行处履，长忆寄来诗。龙蛰沧江水，乌啼冻树枝。武山千丈玉，思尔共游时。
南溪
作者：刘崧
朝代：明
体裁：五言律诗

溪树绿阴阴，林居夏向深。青山谢朓宅，流水伯牙琴。采药怀孤往，看花惜共吟。北岩如可问，于此息尘心。
南溪山上赏月
作者：刘崧
朝代：明
体裁：五言律诗

凉露经秋白，华筵向夕开。笛声山上起，月色海边来。花隐千峰合，松排一径回。直愁星汉曙，莫遣醉歌催。
南溪馆中和答汤生元哲
作者：刘崧
朝代：明
体裁：七言律诗

江上携书犹昨日，山中对酒又今年。春来花鸟伤新咏，老去鱼虫忆旧笺。珠浦舟回明月夜，金华剑倚白云天。登临不尽怀贤意，指点飞鸿若个边。
南门司柝诗赠玉珊克温
作者：刘崧
朝代：明
体裁：四言诗

鸣柝何所，南门之下。孰其司之，肃肃有仪。出日自东，我柝既閒。行道憧憧，我辟我关。日之既夕，行道涤涤。我时其闭，我柝载击。柝声扬扬，万夫之防。一息弗戒，予职之荒。相彼高车，其禄有馀。虑殚力劬，忧患是居。我司我柝，是力是度。贫卑之居，君子之乐。古之抱关，亦有晨门。勿果忘哉，敬尔司存。
南阳河口晓望
作者：刘崧
朝代：明
体裁：七言绝句

北风打头船进迟，南阳河口正流澌。玉皇庙前杨柳树，行人却望忆来时。
卢仙坛歌
作者：刘崧
朝代：明
体裁：古风

我思昔人有卢仙，冥栖乃在三顾巅。后来乘云去不返，荒坛委绝成千年。坛角峨峨石色古，上隔青天应尺五。飙车笙鹤时下来，白日松梢度飞羽。云霞东南五色开，当时旧宅安在哉。林间驯虎去已久，池底神鱼呼不来。我惭学仙苦局促，十日寻幽憩林麓。月中缥缈见乘鸾，示我玄文不成读。中峰积翠凌紫冥，下有流水声泠泠。丹崖千仞不可陟，黄叶满山秋露零。
卧病山中承如川王侯寄赠青绫被
作者：刘崧
朝代：明
体裁：七言律诗

劳君远寄青绫被，愧我仍烹紫朮汤。已幸甘香分药裹，复经温暖到藜床。乡园摇落黄花雨，江海飘零白雁霜。归日病躯堪料理，便迎锦障送飞觞。
即事
作者：刘崧
朝代：明
体裁：五言律诗

吏牍常堆案，官居不近邻。阶庭归去晚，鸡兔坐来亲。市酒何曾醉，囊诗未是贫。秖惭公禄厚，犹恐负儒巾。
即事
作者：刘崧
朝代：明
体裁：五言律诗

此日螺山下，春深草谩多。官船依近郭，寇垒隔长河。市缺新年酒，田荒旧种禾。忧危仍寂寞，回首飒悲歌。
即事
作者：刘崧
朝代：明
体裁：七言绝句

水禽如雪憩浮澌，流下前滩漫不知。岸转舟回忽惊起，口中衔得锦鳞鱼。
去秋承王希颜自赣归舟经白沙祠有诗相忆比会延真约以卜邻江上兹春寻往闻又复西上矣赋诗一首奉寄并答往怀
作者：刘崧
朝代：明
体裁：七言律诗

承闻初出赣滩时，千里风波有所思。卜宅重寻流水坂，舣舟还访白沙祠。鹿门隐去柴车在，秦谷归来木镵随。海内故人零落尽，白头相见不胜悲。
双堠曲
作者：刘崧
朝代：明
体裁：古风

双堠迎人来，单堠送人去。五里十里有定程，万水千山无尽处。我欲登高堠，东南望故乡。故乡不可见，日落野茫茫。野茫茫，风浩浩，马头一见一伤心，多少征人是中老。
双桂歌为杨彦初作
作者：刘崧
朝代：明
体裁：古风

杨郎庭前双桂树，我一见之消百忧。亭亭车盖立清昼，瑟瑟雾雨含清秋。东偏一株极偃蹇，苔藓半面青相樛。西偏一株亦惨淡，云中倒挂珊瑚钩。青蛟晓蜕腥雨湿，黑蜧夜斗苍烟愁。开轩宴我坐其下，上有鸣鸟声和柔。沈阴满地不见日，石池之冰光浏浏。清霄叶落玄鹤舞，八月花发山翁留。我惭学仙苦不早，安得御子昆崙丘。便当吹笛明月底，坐看玉宇寒飕飕。人间双桂有如此，气节岂肯卑微休。呜呼气节岂肯卑微休，小山之隐兮毋相求。
双溪
作者：刘崧
朝代：明
体裁：五言律诗

春风西岭下，表里爱双溪。江雨时时落，山禽夜夜啼。蔷薇花欲乱，榉柳叶初齐。南陌谁相问，愁来路欲迷。
双鹳巢松次萧先生韵
作者：刘崧
朝代：明
体裁：七言律诗

江上乔松偃旧梢，春风喜见鹳来巢。竦身已觉天门近，振羽时惊雪片抛。营构能忘尘世累，择栖终托岁寒交。清平气类推先兆，麟凤行看在薮郊。
反哺诗
作者：刘崧
朝代：明
体裁：古风

尝闻林间鸟，反食哺其母。母衰塌翼坐，供养急衔取。今晨观所哺，匪独矜老丑。方其骈立次，情亦均左右。有如雌伏时，局促拳两肘。雄亦念其饥，出营含满口。归飞闯巢户，彼此欣接觏。振翼而张颐，嗷嗷类初鷇。辛勤拾虫蚁，甘忍不下咮。岂不犹已饥，分食贵先后。有时通劳逸，雌出雄更伏。母子夫妇间，出入更助守。义恩重酬报，此意竟谁嗾。圆颅异羽族，反目多阋斗。腼焉不顾养，荒悖事博酒。一体较铢锱，亲亲乃殊搆。我吟反哺诗，庶以祛俗蔀。
叔铭以纨扇索予题诗因戏作丛竹于上仍系以诗
作者：刘崧
朝代：明
体裁：七言绝句

家住江南青竹林，别来无日不关心。偶然写向齐纨上，便欲移床坐绿阴。
古意
作者：刘崧
朝代：明
体裁：五言绝句

上马拂春衣，金鞭独自挥。蛾眉镜中好，但恨不能飞。
古意
作者：刘崧
朝代：明
体裁：五言绝句

传语通州估，南船甚日还。黄金知易得，留取铸红颜。
古意
作者：刘崧
朝代：明
体裁：五言绝句

夫婿泛淮船，闺门一步前。如何中夜梦，却在大江边。
古意
作者：刘崧
朝代：明
体裁：五言绝句

平湖荷叶生，田田欲无空。不见水中鱼，但见荷叶动。
古意
作者：刘崧
朝代：明
体裁：五言绝句

懊恨春别时，花开满大堤。出门消息断，那听紫骝嘶。
古意
作者：刘崧
朝代：明
体裁：五言绝句

昨日通州估，还家已十年。忽闻盐价好，又驾赣州船。
古意五首
作者：刘崧
朝代：明

一树小桃花，生来覆山井。开尽不知春，可怜镜中影。手圈杨柳枝，出门送君去。柔肠暗相结，宛转无尽处。银椀兰膏满，分灯炷两燖。终然共光彩，莫认不同心。解我黄金错，酬君白玉钩。未明曲中意，只卖一生愁。春蚕吐素丝，作茧来十日。一意向缠绵，早晚得成匹。
古意五首·其一
作者：刘崧
朝代：明
体裁：五言绝句

一树小桃花，生来覆山井。开尽不知春，可怜镜中影。
古意五首·其三
作者：刘崧
朝代：明

银椀兰膏满，分灯炷两燖。终然共光彩，莫认不同心。
古意五首其二
作者：刘崧
朝代：明
体裁：五言绝句

手圈杨柳枝，出门送君去。柔肠暗相结，宛转无尽处。
古意五首其五
作者：刘崧
朝代：明
体裁：五言绝句

春蚕吐素丝，作茧来十日。一意向缠绵，早晚得成匹。
古意五首其四
作者：刘崧
朝代：明
体裁：五言绝句

解我黄金错，酬君白玉钩。未明曲中意，只卖一生愁。
古意六首
作者：刘崧
朝代：明

临街莫种枣，近水须种柳。柳长当为薪，枣熟无人守。君家东门里，妾住东门外。少小共知名，终然不相会。閒倚白玉床，低头看深井。铜瓶且莫下，乱我晨妆影。数日潮头小，南船信不通。夜来月有晕，今日定回风。驻马挽金鞭，为君弹四弦。洛阳官道直，莫过酒楼前。送客荷花浦，放船杨柳津。唱歌不归去，愁杀渡头人。
古意六首·其一
作者：刘崧
朝代：明
体裁：五言绝句

临街莫种枣，近水须种柳。柳长当为薪，枣熟无人守。
古意六首其三
作者：刘崧
朝代：明
体裁：五言绝句

閒倚白玉床，低头看深井。铜瓶且莫下，乱我晨妆影。
古意六首其二
作者：刘崧
朝代：明
体裁：五言绝句

君家东门里，妾住东门外。少小共知名，终然不相会。
古意六首其五
作者：刘崧
朝代：明
体裁：五言绝句

驻马挽金鞭，为君弹四弦。洛阳官道直，莫过酒楼前。
古意六首其六
作者：刘崧
朝代：明
体裁：五言绝句

送客荷花浦，放船杨柳津。唱歌不归去，愁杀渡头人。
古意六首其四
作者：刘崧
朝代：明
体裁：五言绝句

数日潮头小，南船信不通。夜来月有晕，今日定回风。
古意四首
作者：刘崧
朝代：明

山女不照镜，愁来看深井。井底那得风，摇波乱人影。佳人掷青梅，戏打黄莺雏。莺雏忽惊起，花落满平湖。閒随玉蝴蝶，步出花前去。不知春草生，忘却南园路。朝看箔上蚕，暮络车上丝。结束须成疋，缠绵自有时。
古意四首·其一
作者：刘崧
朝代：明
体裁：五言绝句

山女不照镜，愁来看深井。井底那得风，摇波乱人影。
古意四首其三
作者：刘崧
朝代：明
体裁：五言绝句

閒随玉蝴蝶，步出花前去。不知春草生，忘却南园路。
古意四首其二
作者：刘崧
朝代：明
体裁：五言绝句

佳人掷青梅，戏打黄莺雏。莺雏忽惊起，花落满平湖。
古意四首其四
作者：刘崧
朝代：明
体裁：五言绝句

朝看箔上蚕，暮络车上丝。结束须成疋，缠绵自有时。
古松歌为泸江旷氏赋
作者：刘崧
朝代：明
体裁：古风

旷君屋前古松树，亭亭上出青天外。百年元气结云烟，十里行人望车盖。君家旧物惟此松，谁其植者渔樵翁。精神独立万文雪，枝叶犹含前古风。东家主人好种柳，去年郁郁今年朽。种花种柳事繁华，得似苍松屹孤秀。我愿旷氏之子孙，戒尔斩伐勤培滋。朝看松树砺气节，暮倚松树哦诗书。泷山青青永无期，还念前人初种时。
古离别
作者：刘崧
朝代：明
体裁：乐府曲辞

天苍苍，地靡靡，东西相距几万里。日月来往朝夕间，游子一去何当还。罗衣血泪红斑斑，芳尘掩镜愁朱颜。昔时送别长安道，几见春风荡芳草。金鞍锦鞯不可期，紫燕黄鹂坐中老。知君自有心，贱妾空自怜。一束锦字书，何能到君边。海中珊瑚泥底藕，不见青天终不朽。
古诗九章赠别郑同夫
作者：刘崧
朝代：明

君子如鸾凤，肃肃仪羽齐。梧桐苟摧谢，凡木竟不栖。又如神马驹，来自荥水西。有足追奔风，不踏沙与泥。明明希世瑞，自异犬与鸡。所以贤达人，出处终不迷。明珠閟深渊，沈绠或求之。高人在岩谷，岂以远见遗。下勤州府荐，上感圣明知。濯足东溪流，弹冠南山陲。朝从烟霞别，夕与剑佩仪。小大思奋功，树立当及时。芸苕岂无华，芄兰亦有支。宜尔令德士，允为善人师。翩翩郑博士，起身自文章。冠带讲洙泗，忠诚百夫行。昔为新昌校，今作宁都庠。六年系儒官，两州服其良。禄米月不充，蔬食饮水浆。弟子求执经，大夫为承筐。革顽见揖让，草偃风益张。人言兹道盛，岂独齐鲁乡。怀尔金玉音，弹琴咏清商。积雨秋始凉，绿苔閟庭馆。闻君起常晏，巷深人事罕。去年所种树，两两当户短。初欣花盈盈，今见实纂纂。感此时物迁，愁思无时断。美人当歌罢，向夕喧急管。独复步前楹，城高月初满。明月何皎皎，流辉青天中。美人褰碧幌，汎若晴烟空。露下白玉团，乌啼金井桐。永怀君子心，寤寐向秋风。道远而别多，烦忧郁忡忡。焉知南园下，昔日桃花红。君看旧行迹，一一生蒿蓬。青林悲夕风，惨惨当北户。起视河汉高，明星粲垂素。旅游抚行辙，复独伤迟暮。白露零中宵，柔条浩盈注。百草寒不芳，莎鸡振其羽。悠悠思华年，悄悄积中愫。佳人碧云表，渺漠乖良晤。晏岁来无期，徘徊企中路。秋水忽时至，百川浩漫漫。蒹葭薄晨露，芰荷激轻湍。闻子驾方舟，咏歌以盘桓。思结君子佩，所忧无芳兰。天高碧海远，坐恐秋霜寒。临流顾其徒，酌酒不成欢。君行我当留，此别良独难。踟蹰岐路侧，耿耿忧恨端。独无凌风术，从尔乘飞鸾。冥冥阳灵洞，中有绿发仙。世人不可见，出入乘紫烟。时来拾瑶草，独立青山前。粲然发皓齿，玉井开红莲。我欲往从之，兹事今千年。似闻九州外，碧海回青天。愿携两玉笛，吹上昆崙巅。昆崙九千仞，浩荡不可期。九州行无穷，会有相逢时。执手不忍别，赠子双琼枝。交道愧苟合，素心谅难知。油油山上云，冉冉无定姿。松柏生涧壑，贞性终不移。天寒白日暮，秋风动江蓠。怅然道路远，何以慰所思。马鸣城北门，长揖从此辞。但知行者乐，讵知留者悲。
古诗九章赠别郑同夫·其一
作者：刘崧
朝代：明
体裁：古风

君子如鸾凤，肃肃仪羽齐。梧桐苟摧谢，凡木竟不栖。又如神马驹，来自荥水西。有足追奔风，不踏沙与泥。明明希世瑞，自异犬与鸡。所以贤达人，出处终不迷。
古诗九章赠别郑同夫其七
作者：刘崧
朝代：明
体裁：古风

秋水忽时至，百川浩漫漫。蒹葭薄晨露，芰荷激轻湍。闻子驾方舟，咏歌以盘桓。思结君子佩，所忧无芳兰。天高碧海远，坐恐秋霜寒。临流顾其徒，酌酒不成欢。君行我当留，此别良独难。踟蹰岐路侧，耿耿忧恨端。独无凌风术，从尔乘飞鸾。
古诗九章赠别郑同夫其三
作者：刘崧
朝代：明
体裁：古风

翩翩郑博士，起身自文章。冠带讲洙泗，忠诚百夫行。昔为新昌校，今作宁都庠。六年系儒官，两州服其良。禄米月不充，蔬食饮水浆。弟子求执经，大夫为承筐。革顽见揖让，草偃风益张。人言兹道盛，岂独齐鲁乡。怀尔金玉音，弹琴咏清商。
古诗九章赠别郑同夫其九
作者：刘崧
朝代：明
体裁：古风

昆崙九千仞，浩荡不可期。九州行无穷，会有相逢时。执手不忍别，赠子双琼枝。交道愧苟合，素心谅难知。油油山上云，冉冉无定姿。松柏生涧壑，贞性终不移。天寒白日暮，秋风动江蓠。怅然道路远，何以慰所思。马鸣城北门，长揖从此辞。但知行者乐，讵知留者悲。
古诗九章赠别郑同夫其二
作者：刘崧
朝代：明
体裁：古风

明珠閟深渊，沈绠或求之。高人在岩谷，岂以远见遗。下勤州府荐，上感圣明知。濯足东溪流，弹冠南山陲。朝从烟霞别，夕与剑佩仪。小大思奋功，树立当及时。芸苕岂无华，芄兰亦有支。宜尔令德士，允为善人师。
古诗九章赠别郑同夫其五
作者：刘崧
朝代：明
体裁：古风

明月何皎皎，流辉青天中。美人褰碧幌，汎若晴烟空。露下白玉团，乌啼金井桐。永怀君子心，寤寐向秋风。道远而别多，烦忧郁忡忡。焉知南园下，昔日桃花红。君看旧行迹，一一生蒿蓬。
古诗九章赠别郑同夫其八
作者：刘崧
朝代：明
体裁：古风

冥冥阳灵洞，中有绿发仙。世人不可见，出入乘紫烟。时来拾瑶草，独立青山前。粲然发皓齿，玉井开红莲。我欲往从之，兹事今千年。似闻九州外，碧海回青天。愿携两玉笛，吹上昆崙巅。
古诗九章赠别郑同夫其六
作者：刘崧
朝代：明
体裁：古风

青林悲夕风，惨惨当北户。起视河汉高，明星粲垂素。旅游抚行辙，复独伤迟暮。白露零中宵，柔条浩盈注。百草寒不芳，莎鸡振其羽。悠悠思华年，悄悄积中愫。佳人碧云表，渺漠乖良晤。晏岁来无期，徘徊企中路。
古诗九章赠别郑同夫其四
作者：刘崧
朝代：明
体裁：古风

积雨秋始凉，绿苔閟庭馆。闻君起常晏，巷深人事罕。去年所种树，两两当户短。初欣花盈盈，今见实纂纂。感此时物迁，愁思无时断。美人当歌罢，向夕喧急管。独复步前楹，城高月初满。
古诗五章奉寄徐南卿邹致和二贤良五首
作者：刘崧
朝代：明

凉风吹庭树，摵摵鸣未已。中宵起彷徨，所思在君子。君子昔言别，二月柳始青。柳今成枯枝，白露泫以零。合并良独难，日月行当晚。自非木石心，谁得不怀远。携书出重门，拟寄南飞翼。书中有深情，不道长相忆。相忆不相见，思攀芳桂枝。人言道路远，持此将安之。岂无清夜梦，东渡章江水。水深愁复迷，一夕思千里。江干秋气高，木落帝子渚。永怀群彦集，清景契晤语。山南与山北，乐子岂无所。浮云日暮合，羌独久延伫。翩翩双黄鹄，千里奋一举。勿以遐我心，而多惮修阻。长林何逶迤，下荫清溪流。芳苕戴坠露，黄鸟复鸣秋。远色正苍苍，众木一何稠。星垂水面白，云落岩口幽。思得良友晤，可以汎方舟。峦峦山阴竹，结根广庭阿。密雪掩茂叶，微风振纤柯。秀色正周列，繁阴亦旁罗。君子抱幽素，终然葆真和。荧荧涧底花，靡靡园中莎。及时讵不荣，晏岁当如何。
古诗五章奉寄徐南卿邹致和二贤良五首·其一
作者：刘崧
朝代：明
体裁：古风

凉风吹庭树，摵摵鸣未已。中宵起彷徨，所思在君子。君子昔言别，二月柳始青。柳今成枯枝，白露泫以零。合并良独难，日月行当晚。自非木石心，谁得不怀远。
古诗五章奉寄徐南卿邹致和二贤良五首其三
作者：刘崧
朝代：明
体裁：古风

江干秋气高，木落帝子渚。永怀群彦集，清景契晤语。山南与山北，乐子岂无所。浮云日暮合，羌独久延伫。翩翩双黄鹄，千里奋一举。勿以遐我心，而多惮修阻。
古诗五章奉寄徐南卿邹致和二贤良五首其二
作者：刘崧
朝代：明
体裁：古风

携书出重门，拟寄南飞翼。书中有深情，不道长相忆。相忆不相见，思攀芳桂枝。人言道路远，持此将安之。岂无清夜梦，东渡章江水。水深愁复迷，一夕思千里。
古诗五章奉寄徐南卿邹致和二贤良五首其五
作者：刘崧
朝代：明
体裁：古风

峦峦山阴竹，结根广庭阿。密雪掩茂叶，微风振纤柯。秀色正周列，繁阴亦旁罗。君子抱幽素，终然葆真和。荧荧涧底花，靡靡园中莎。及时讵不荣，晏岁当如何。
古诗五章奉寄徐南卿邹致和二贤良五首其四
作者：刘崧
朝代：明
体裁：古风

长林何逶迤，下荫清溪流。芳苕戴坠露，黄鸟复鸣秋。远色正苍苍，众木一何稠。星垂水面白，云落岩口幽。思得良友晤，可以汎方舟。
叹息行赠别胡思斋
作者：刘崧
朝代：明

叹息复叹息，志士恒苦辛。少日不得意，暮年愧其身。前有尊酒清且旨，酌酒奉君君莫止。人生最乐在相知，莫徇虚名轻跅弛。市中屠贩还封侯，扬雄草玄空白头。浮云不尽万里意，白日长悬千古愁。南山之阴多洞府，十年不归叹修阻。绿萝芳草淡风烟，君独胡为在尘土。五云馆前花满津，紫骝蹀？骄青春。春时禽鸟各自适，燕子低徊还附人。江风萧萧吹水急，江寺钟残野鸟集。口中吟咏眼看山，细雨苍茫愁独立。邓溪漉漉秋水泥，见尔令我欢相携。酒酣燕坐石盘岭，明月正在松林西。近闻烟尘起闽广，官军驱驰日南上。郡邑无人豺虎行，道路萧条竟安往。我思旧游湖水东，昔者登临今不同。常年九月章浦净，吴霜夜落青芙蓉。芙蓉花开日欲暮，美人娟娟隔烟雾。一段愁心化綵云，至今飞绕河桥树。今夕果何夕，别君还忆君。古来贤达常坎坷，慎尔出处超其群。
吉水曾士与访予南富山中却归梅冈赋此赠别
作者：刘崧
朝代：明
体裁：七言律诗

曾君奇气歘翩翩，袖有新诗数百篇。远访不辞千嶂里，相知已在十年前。枫林赤叶秋风落，茅屋青灯夜雨悬。好去梅冈应暂住，重来风雪定残年。
同可用文甫孟文昌祖过连氏池亭观网鱼复酌丁氏别墅
作者：刘崧
朝代：明
体裁：七言律诗

连家庭榭倚溪阴，七月林塘秋意深。已觉经时违眺望，独将暇日费追寻。尊移别墅黄花近，网集寒潭翠荇沉。今夜酒醒山上月，可堪鸣角间清砧。
同夫尝大醉过予斋壁作枯竹一枝仍题曰与吾子高扫尘而去戏荅一绝
作者：刘崧
朝代：明
体裁：七言绝句

郑公大醉仍能画，雪壁霜枝故有神。赖得山斋清似水，不妨无叶自无尘。
同张士敬姚超白炳文南宗上人饥别张怀德千户于大愚寺之松林赋柬诸君子
作者：刘崧
朝代：明
体裁：古风

张侯早负熊虎姿，文雅羁穷人共知。凌晨调笑出东郭，健步不烦鞍马骑。茭塘蒲港明如画，风日萧萧动初夏。寺门还抱碧溪流，石桥正度丛林下。高原过雨不作泥，晚色乃尔寒凄凄。草间移席僧共至，松下传杯莺正啼。姚君玉立长九尺，谐谑倾筵须奋赤。旷怀亦有张与白，总是君侯好宾客。酒酣浩歌激清商，却望浮云思帝乡。松花落雪愁日暮，拔剑起舞空徬徨。知君袭武坐文癖，败壁有书无寸戟。犹滞泥沙未得伸，在于楚也空嗟惜。明朝闻买淮河舟，聚散萍蓬那可由。即看丹凤楼前醉，还忆沙罗门外游。
同旷伯逵登揭氏山雨亭观石上虞太史刻字退池上观鱼而归
作者：刘崧
朝代：明
体裁：七言绝句

太史文章汉魏初，碧苔深护九霞书。閒来倚石看云月，直恐神光贯紫虚。
同旷伯逵登揭氏山雨亭观石上虞太史刻字退池上观鱼而归
作者：刘崧
朝代：明
体裁：七言绝句

高柳芳池滟滟春，一泓新绿净无尘。夜来忽涨西山雨，千尺苍波跃锦鳞。
同王伯圻诸弟登眺宅后林谷茂郁可爱因题谷中松竹二首
作者：刘崧
朝代：明

离离四五百竿竹，落落二三千尺松。深结秋阴应憩鹤，高蟠云气欲成龙。碧岭穹林相倚倾，隔溪啼鸟唤春晴。松间石上堪题句，怕有人来识姓名。
同王伯圻诸弟登眺宅后林谷茂郁可爱因题谷中松竹二首·其一
作者：刘崧
朝代：明
体裁：七言绝句

离离四五百竿竹，落落二三千尺松。深结秋阴应憩鹤，高蟠云气欲成龙。
同王伯圻诸弟登眺宅后林谷茂郁可爱因题谷中松竹二首其二
作者：刘崧
朝代：明
体裁：七言绝句

碧岭穹林相倚倾，隔溪啼鸟唤春晴。松间石上堪题句，怕有人来识姓名。
同礼部主事张孟兼国录萧子所焚香夜坐同赋线香联句二十韵
作者：刘崧
朝代：明
体裁：古风

斋居澹心情，分火试香缕。纤纤五綵缠，烱烱众星吐。初闻疑袭芳，细辨须按谱。千条揉金枝，百和杂琼乳。本非龙涎收，岂与鸡舌伍。烟联玉绳直，雾袅金茎古。月斜忽逶迤，风度自飘舞。氤氲起丝发，宛转散毛羽。眩眸讶窥管，拂鼻欲停麈。麝脐远近发，狼燧高下举。缲车不可收，蓍草远堪取。焰含怪鎗殳，烬过惜紃组。焦头恍莫救，燃指粲可数。萧茎引初焫，艾剂消微炷。袖携忆朝回，灺落惊夜午。兰膏既异资，庭燎亦殊炬。唫长搜韵险，坐久搅怀苦。云冷博山空，城楼已三鼓。
同舒伯源自双溪口度桥登高山望幽谷诸峰赋八绝
作者：刘崧
朝代：明

濯足双溪口，寻幽水竹村。淙淙斗门瀑，寒漱白云根。坐石弄芳草，渡溪行翠微。西峰月未上，独自看云归。鸟啼山涧幽，日入松林暝。路转薜萝深，相呼不相应。采得䕷芜草，无花认不真。持之不忍弃，留问路傍人。团薄者谁子，捕鱼溪水中。林深不见日，寒杀石楠风。南登龙山亭，北望幽谷风。云气不成雨，濛濛散高松。绝顶太古石，秋风生紫苔。寻云山下客，终岁不曾来。引手扪石壁，俯身落林端。祗言上山易，不道下山难。
同舒伯源自双溪口度桥登高山望幽谷诸峰赋八绝·其一
作者：刘崧
朝代：明
体裁：五言绝句

濯足双溪口，寻幽水竹村。淙淙斗门瀑，寒漱白云根。
同舒伯源自双溪口度桥登高山望幽谷诸峰赋八绝·其四
作者：刘崧
朝代：明

采得䕷芜草，无花认不真。持之不忍弃，留问路傍人。
同舒伯源自双溪口度桥登高山望幽谷诸峰赋八绝其七
作者：刘崧
朝代：明
体裁：五言绝句

绝顶太古石，秋风生紫苔。寻云山下客，终岁不曾来。
同舒伯源自双溪口度桥登高山望幽谷诸峰赋八绝其三
作者：刘崧
朝代：明
体裁：五言绝句

鸟啼山涧幽，日入松林暝。路转薜萝深，相呼不相应。
同舒伯源自双溪口度桥登高山望幽谷诸峰赋八绝其二
作者：刘崧
朝代：明
体裁：五言绝句

坐石弄芳草，渡溪行翠微。西峰月未上，独自看云归。
同舒伯源自双溪口度桥登高山望幽谷诸峰赋八绝其五
作者：刘崧
朝代：明
体裁：五言绝句

团薄者谁子，捕鱼溪水中。林深不见日，寒杀石楠风。
同舒伯源自双溪口度桥登高山望幽谷诸峰赋八绝其八
作者：刘崧
朝代：明
体裁：五言绝句

引手扪石壁，俯身落林端。祗言上山易，不道下山难。
同舒伯源自双溪口度桥登高山望幽谷诸峰赋八绝其六
作者：刘崧
朝代：明
体裁：五言绝句

南登龙山亭，北望幽谷风。云气不成雨，濛濛散高松。
同萧九川游菰塘龙城院赋赠象初上人
作者：刘崧
朝代：明
体裁：七言律诗

天入龙城涌地灵，横冈复岭似围屏。村原过雨春泥紫，山崦含烟野烧青。火里莲花敷宝座，云中杨树注青瓶。何时煮茗长松下，听讲楞伽一卷经。
同萧谌旷逵诸君子夜集蟠溪王新书舍得竹字
作者：刘崧
朝代：明
体裁：古风

涉溪蛩始鸣，带暝度原陆。及门会凉风，月下照林屋。夜深露华集，众叶净如沐。曲径罥垂萝，虚檐响疏竹。周回丈席间，坐者四与六。张灯接谐宴，分韵酬翰牍。居当惜盍簪，行勿念脂轴。亲情正款洽，夕气稍澄穆。明星乍稀微，群鸟各已宿。明发咏白驹，怅然邈空谷。
后掘冢歌
作者：刘崧
朝代：明
体裁：古风

岘冈西北龛村路，近郭家家葬坟墓。富家尽栽松柏林，葬时装敛帛与金。百年太平人事好，时时子孙来拜扫。祭馀列宴画亭深，细马香车入青草。墓门碑石高峥嵘，界水连山谁敢争。枯枝堕地无人拾，牧竖驱牛山下行。乱兵西来人散走，青野荒荒绝鸡狗。丘坟已见遭掘伐，棺椁还闻被椎剖。锦衾绣袂颜色新，玉珥金环光照人。千年幽鬼窖中物，去作谁家富贵春。
吕性之汲井得鱼
作者：刘崧
朝代：明
体裁：古风

前人凿井后人汲，一壶下井三鱼入。泣竹常疑地有灵，奉亲已恨时无及。吕翁诚孝天所省，异事流传遍淮颍。至今父老寿阳城，指点高门说遗井。翁今跨鹤游仙去，子亦攀龙翔九衢。祥开兆应良有以，看取玉带悬金鱼。
吕梁洪
作者：刘崧
朝代：明
体裁：五言律诗

飞瀑过双碛，横梁亘一洲。时清自失险，石出更安流。客棹依洄洑，人家带坌丘。为谁含怨怒，呜咽下邳州。
吕焕文挽诗
作者：刘崧
朝代：明
体裁：五言律诗

叹息瑶冈下，斯人不可寻。故床芸帙在，新冢蔓丛深。有弟求哀诔，无人续苦吟。宁知风雪夜，回首独沾襟。
君子堂夜起
作者：刘崧
朝代：明
体裁：七言绝句

风乱残灯自掩扉，夜寒游子叹无衣。池南落尽芙蓉叶，满地月明霜正飞。
听左鍊师吹箫短歌
作者：刘崧
朝代：明
体裁：古风

左师本是吹箫客，惯作浮云出洞声。临川学士所最喜，华盖山中曾共听。昨夜宫前看月明，玉箫零落难为情。含宫引羽自倡和，蹙口吹作呜呜声。回飙划然飞雾入，王母旗翻羽车集。蛟龙倚柱亦潜听，鸿雁盘空更飞急。古来乐府音调殊，师独得之心口俱。何人喧閧杂蛙黾，急管狂歌增郁纡。
吴司令友云于磨勘公廨隙地凿两池以种莲而植柳其上五月过之见柳阴荷花盛开既恨不能久留又叹不能数往因赋二绝奉寄
作者：刘崧
朝代：明

小小池陂两斛泉，也教插柳着春烟。粉墙过午新阴合，时有清风一洒然。闻有高荷相次开，绿云深护紫霞杯。公曹清切人难到，自绕池边去复来。
吴司令友云于磨勘公廨隙地凿两池以种莲而植柳其上五月过之见柳阴荷花盛开既恨不能久留又叹不能数往因赋二绝奉寄其二
作者：刘崧
朝代：明
体裁：七言绝句

闻有高荷相次开，绿云深护紫霞杯。公曹清切人难到，自绕池边去复来。
吴太守将赴韶阳西昌浮屠周师以九鹭图为别邑人刘荆生复为诗以系之
作者：刘崧
朝代：明
体裁：古风

九鹭何娟娟，翔集在中沚。感此秋气澄，森然欲飞起。差差白羽分，皦皦皓翼比。临深既群簉，憩浅复危跱。流音振林薄，顾影下清泚。落日枫岸遥，风回筱溪驶。谁为霜雪标，墨素得其似。悠悠岭海迈，肃肃鹓鸾止。怅怀将远违，持以贶君子。迹幽同九皋，心远向千里。舞翿登清庭，翳车列天轨。眷言羽仪盛，振振自兹始。
吴江水美王贞妇为娄主事赋
作者：刘崧
朝代：明
体裁：古风

吴江水，清泚泚。吴门山，高孱颜。彼高兮或骞而崩，彼清兮或浑而腾。不如娄家嫠妇心，坚不得移洁不得涅，嗟哉嫠妇兮女中之烈。
告天鸟
作者：刘崧
朝代：明
体裁：古风

江南有小鸟，群飞上天入天杪。黄茆岭头拾虫蚁，声声告天鸣不了。山前山后春雨晴，啾啾千声连万声。瞥然飞出不可见，失势一落犹哀鸣。凤凰南飞顾之笑，何不远引为娱嬉。谓尔躯体陋，羽毛无鲜奇。径寸之茆可以营尔栖，一粒之粟可以充尔饥。胡为踯躅苦抱愤，奋首上诉鸣声悲。劝尔勿多言，多言生间危。吻弊吭绝徒尔为，天门九重深不知。
命童子买酒看后庭晚菊
作者：刘崧
朝代：明
体裁：七言绝句

自数青钱送酒家，瓦瓶细细注流霞。牡丹芍药从渠有，莫负庭前瘦菊花。
和全参政别王照磨至刚
作者：刘崧
朝代：明
体裁：古风

惨恻壮士别，哽咽止复说。妖尘污后土，臣子愤所切。扬威激骁勇，振义戢顽劣。差差战飞霜，屹屹壁立铁。崆峒兀危倚，章水不可越。舳舻亘缥疾，旌旆森侧叠。熊罴方蓄锐，蛇虺政蟠结。由来国中士，当作天下杰。轩轩扫霾雾，炳炳揭日月。侧闻王师至，冠盖相填接。双江波涛急，浩荡壮心折。往者靖四隅，屡战非小捷。何由濯炎酷，万里洒飞雪。永慰涂炭民，呻吟化欣悦。
和刘府推中孚刘学录仲美诸君游金华山兼怀旷监州二首
作者：刘崧
朝代：明

白旆横江事已非，烧馀林麓转稀微。山中殿古仙长在，云里庵成人未归。武姥漫遗苍玉佩，石人犹拥紫霞衣。兹游不尽怀贤感，鹤影萧萧月满扉。一巘盘回万壑分，故人曾此憩清群。雁鸿已失孤飞影，鸾凤空馀五色文。诗冢久埋江上草，使车遥隔岭南云。独将一掬伤时泪，忍对黄庭说右军。
和刘府推中孚刘学录仲美诸君游金华山兼怀旷监州二首·其一
作者：刘崧
朝代：明
体裁：七言律诗

白旆横江事已非，烧馀林麓转稀微。山中殿古仙长在，云里庵成人未归。武姥漫遗苍玉佩，石人犹拥紫霞衣。兹游不尽怀贤感，鹤影萧萧月满扉。
和刘府推中孚刘学录仲美诸君游金华山兼怀旷监州二首其二
作者：刘崧
朝代：明
体裁：七言律诗

一巘盘回万壑分，故人曾此憩清群。雁鸿已失孤飞影，鸾凤空馀五色文。诗冢久埋江上草，使车遥隔岭南云。独将一掬伤时泪，忍对黄庭说右军。
和子与王先生夏日途中望武山二首
作者：刘崧
朝代：明

日高南涧午，云度北岩阴。坐石依行树，听泉醒渴心。遥望西华观，微闻钟磬音。烟霞石磴晚，谁与共清吟。野寺临溪古，方桥驾石牢。云车停远盖，风树隐虚涛。赤日南天迥，青岩北斗高。却思燕地冷，雪椀送冰桃。
和子与王先生夏日途中望武山二首·其一
作者：刘崧
朝代：明
体裁：五言律诗

日高南涧午，云度北岩阴。坐石依行树，听泉醒渴心。遥望西华观，微闻钟磬音。烟霞石磴晚，谁与共清吟。
和子与王先生夏日途中望武山二首·其二
作者：刘崧
朝代：明

野寺临溪古，方桥驾石牢。云车停远盖，风树隐虚涛。赤日南天迥，青岩北斗高。却思燕地冷，雪椀送冰桃。
和子与王徵君中秋律诗一首
作者：刘崧
朝代：明
体裁：五言律诗

对月怜今夕，看云忆往年。秋光连武姥，诗兴在禾川。花底吹箫坐，松根枕石眠。如何继清好，高咏赏团圆。
和子与王徵君中秋短歌一首
作者：刘崧
朝代：明
体裁：古风

玉绳差差月澄曙，银汉西流天尽处。晃朗惊浮玉井莲，空明似见婆娑树。澄曙光连宿鹭翻，关山影逐行人去。谁似溪头王子猷，一庭竹色耽吟趣。
和子彦凉字韵
作者：刘崧
朝代：明
体裁：七言律诗

马上絺衣早已凉，入门惊见两悲伤。五年别去今还健，万里来看意未央。鬓发相将俱老大，羽翰那得共飞翔。清泉白饭桃花酒，强自逢人说故乡。
和彭伯圻由武溪寄示
作者：刘崧
朝代：明
体裁：七言律诗

惆怅溪南寄短吟，春光还共客愁深。孤舟人去江浮雨，二月莺啼花满林。载酒已怜行处远，驾车犹拟梦中寻。越王台下东流水，不尽当时送别心。
和欧阳仲元流江留别
作者：刘崧
朝代：明
体裁：七言律诗

欧阳于我同年友，客里相逢奈别何。浊水黄尘俱汨没，丹砂朱绂两蹉跎。锦塘风起花如舞，仙洞云飞鸟解歌。我自思归君更往，愁心如月照长河。
和溪道中
作者：刘崧
朝代：明
体裁：七言绝句

深深黄竹两三家，丘陇高低径路斜。犬吠柴门枫叶下，一篱寒日蔓丝瓜。
和灵隐蒲庵长寄二律
作者：刘崧
朝代：明

驻锡龙河近冶亭，一池蒲草座中清。真僧渡海求书偈，朝客圜门听讲经。即物悟空心自寂，随缘出定眼长青。法台曾證人天会，几绾袈裟觐紫庭。华发飘萧六十年，閒居鱼鸟亦仙仙。开园未种千头橘，入洞初寻九眼泉。幸可自酬沽酒价，喜无人送买山钱。何时乘月过灵隐，同泛秋风鉴曲船。
和灵隐蒲庵长寄二律·其一
作者：刘崧
朝代：明
体裁：七言律诗

驻锡龙河近冶亭，一池蒲草座中清。真僧渡海求书偈，朝客圜门听讲经。即物悟空心自寂，随缘出定眼长青。法台曾證人天会，几绾袈裟觐紫庭。
和灵隐蒲庵长寄二律其二
作者：刘崧
朝代：明
体裁：七言律诗

华发飘萧六十年，閒居鱼鸟亦仙仙。开园未种千头橘，入洞初寻九眼泉。幸可自酬沽酒价，喜无人送买山钱。何时乘月过灵隐，同泛秋风鉴曲船。
和答万讱
作者：刘崧
朝代：明
体裁：七言律诗

家住云亭河水东，乱来门巷往还空。避时犹拟寻秦洞，献赋虚怀谒汉宫。松坞乍晴乌啄雪，桑林欲暮鸟呼风。感君晏岁能相顾，尊酒谁知寂寞同。
和答杨公平题具翕堂
作者：刘崧
朝代：明
体裁：五言律诗

故里荒芜地，新堂燕鹊群。昔人如昨日，此意向谁论。樽酒欣时具，歌诗惜夜分。雄文兼雅韵，感激愧诸昆。
和答汤子敏山中寄示
作者：刘崧
朝代：明
体裁：七言律诗

感君意气早相亲，况复同庚业倍新。归雁谩嗟中泽晚，啼莺遥忆上林春。读书自昔轻千驷，力稼宁能计百囷。晏岁山中卜邻好，白头还许往来频。
和答汤子敏山中寄示
作者：刘崧
朝代：明
体裁：七言律诗

行李十年愁艰险，空山忽闻惊旅颜。怀贤忽恨清梦结，伤乱独觉危心顽。玄猿落日相叫切，白鸟晴云孤去閒。闻有早梅开涧曲，却思乘月弄潺湲。
和答汤子敏山中寄示
作者：刘崧
朝代：明

青杉锦树连东村，怪禽野狐嘷北原。客居岑寂且自遣，人生艰难安可论。偶寻柿叶写诗句，更折梅花开酒尊。坐想好怀浑不寐，萧萧霜月上柴门。
和答舍弟子彦自雩都寄诗并喜性举乱后归自殊乡
作者：刘崧
朝代：明
体裁：七言律诗

春暮书回百感生，残年送别最关情。云飞远道千峰暗，花落深林独树明。苜蓿久荒良骥病，稻粱未足旅鸿惊。遥怜稚子生还日，不得相从咏北征。
和答萧伯玙
作者：刘崧
朝代：明
体裁：古风

客有鹤上侣，巢云松桂林。秋风夜中发，相思烟水深。青鸟从东来，惠我瑶华音。援琴不成叹，徒劳千里心。
和答萧国录八月十一夜对月有怀之作
作者：刘崧
朝代：明
体裁：古风

林塘澹清华，庭宇豁虚朗。露井波澄辉，风林叶交响。高言倡令德，孤吟振遐想。亭亭江上月，肃肃云雁往。美人浩前期，令节延远望。池鱼既堪纶，旨酒亦可酿。永怀契天游，庶以会心赏。宇宙本达观，如何较铢两。
和答萧翀春雨过林居之作
作者：刘崧
朝代：明
体裁：古风

林居滞昏雨，不知白日西。窈窈穷巷阴，客至鸡乱啼。旧梅既粲野，新柳复盈堤。感此岁序迁，中情忽如迷。簪盍慰远勤，尊酒欢相携。古交今则稀，世道方涂泥。立善固所欣，企贤贵思齐。笑咏且永夕，勿辞此幽栖。
和答表兄严允升留别暂归兴国寓所因促其还乡云
作者：刘崧
朝代：明
体裁：七言律诗

童稚亲情我与君，中年飘散忽如云。故园骨肉今谁在，异县山川此路分。月落雁鸿犹顾影，天寒乌鹊漫呼群。白头相望珠林下，夜雨茅堂忆共闻。
和答谢子方
作者：刘崧
朝代：明
体裁：古风

东昌高人谢子方，前日寄我新诗章。文章变化合经纬，律吕开阖含宫商。乱来正音邈寂寞，令我把诵坐仍作。独不见之情惨伤，云月娟娟上江阁。
和答陈孔郁
作者：刘崧
朝代：明
体裁：七言律诗

早岁儒林识姓名，重逢今见好诗成。才情自拟唐诸子，礼乐还徵鲁两生。老去独惊华发在，愁来偏爱晚山晴。柳溪春水多鸥鹭，为报南归愿结盟。
和答陈宜山居寄示四首
作者：刘崧
朝代：明

横江清吹发参差，无奈秋风寄远思。谁似高情閒不厌，半年三度寄新诗。石门细草落松花，磊磊圆峰削翠瓜。夜久风泉听不尽，独看明月咽流霞。山人出洞归来晚，月上东厓一丈高。贪着临流看清影，不知风露湿絺袍。青山何日许为邻，愧尔东南漂泊人。纵有桃源堪避世，已无渔子解知津。
和答陈宜山居寄示四首·其一
作者：刘崧
朝代：明
体裁：七言绝句

横江清吹发参差，无奈秋风寄远思。谁似高情閒不厌，半年三度寄新诗。
和答陈宜山居寄示四首其三
作者：刘崧
朝代：明
体裁：七言绝句

山人出洞归来晚，月上东厓一丈高。贪着临流看清影，不知风露湿絺袍。
和答陈宜山居寄示四首其二
作者：刘崧
朝代：明
体裁：七言绝句

石门细草落松花，磊磊圆峰削翠瓜。夜久风泉听不尽，独看明月咽流霞。
和答陈宜山居寄示四首其四
作者：刘崧
朝代：明
体裁：七言绝句

青山何日许为邻，愧尔东南漂泊人。纵有桃源堪避世，已无渔子解知津。
和罗仙观王子启题壁韵
作者：刘崧
朝代：明
体裁：七言绝句

石牛潭上罗仙观，败壁荒苔白昼閒。忽见古人题句在，别来已是十年间。
和胡思孔见贽韵
作者：刘崧
朝代：明
体裁：七言律诗

曾陪冠冕上三台，金水桥东日往来。露湿柳梢随直上，日高花底散朝回。当时桂苑青霞佩，此日茆檐浊酒杯。感子未能同寂寞，莫辞高咏寄蒿莱。
和萧子所同游韵
作者：刘崧
朝代：明
体裁：七言律诗

石上荆茅坐可班，也知仙境胜人寰。风开橡栗寒初落，月款柴扉夜不关。老去渐惊容鬓变，秋来长爱水云閒。凭君缓饮西华酒，不放联歌踏月还。
和萧子所舟次流江相寻不遇题壁洲字韵
作者：刘崧
朝代：明
体裁：七言律诗

江流渡口春水发，闻子系船林下幽。题诗忽满西舍壁，把酒独对南村洲。可怜晏岁不相见，何事青年奈薄游。却忆甘溪烟雨里，打鱼留客醉风流。
和萧汉高归省水东
作者：刘崧
朝代：明
体裁：五言律诗

雪意满乡山，宁亲复此还。腊前见梅蕊，江上候柴关。入馔鲜鱼白，升堂舞袖斑。别君增永感，飘泊愧愁颜。
和萧用文寒夜闻风之作
作者：刘崧
朝代：明
体裁：五言律诗

汹汹松涛合，潺潺竹溜分。已怜寒夜入，况是客窗闻。月黑乌号子，天高雁失群。凄凉江海意，对酒正思君。
和萧翀江上纪别二绝
作者：刘崧
朝代：明

霜落乌啼知夜长，驱车欲别更徬徨。明年何处来相觅，杨柳青青马迹塘。北岩云气上岧峣，却望归云度野桥。谁在西楼吹夏笛，雁飞不尽海天遥。
和萧翀江上纪别二绝·其一
作者：刘崧
朝代：明
体裁：七言绝句

霜落乌啼知夜长，驱车欲别更徬徨。明年何处来相觅，杨柳青青马迹塘。
和萧翀江上纪别二绝其二
作者：刘崧
朝代：明
体裁：七言绝句

北岩云气上岧峣，却望归云度野桥。谁在西楼吹夏笛，雁飞不尽海天遥。
和郭庆守秋日相忆
作者：刘崧
朝代：明
体裁：五言绝句

出门复入门，望君还忆君。可怜飞鸟尽，江上又斜曛。
和郭庆守秋日相忆
作者：刘崧
朝代：明
体裁：五言绝句

出门望漳洲，远近一秋色。但恨少相见，新来发多白。
和郭庆守秋日相忆
作者：刘崧
朝代：明
体裁：七言律诗

怜君心性早相如，中岁乡园喜旧居。养鹤屡分瓶里粟，送猫许护案头书。洼泉雨溢禾苗秀，石岭霜清橘柚腴。幸自往来便杖屦，不烦童稚候轮舆。
和钟廷方韵赠其弟廷享南归
作者：刘崧
朝代：明
体裁：七言绝句

白羊南鸡山木幽，二十年前曾此游。东渡回溪三十六，乱山元自不通舟。
和钟廷方韵赠其弟廷享南归
作者：刘崧
朝代：明
体裁：七言绝句

知君伯仲旧名家，学海新澜未有涯。归到岩前春酒熟，满庭风雨看梅花。
和陈敬则寄赠二首
作者：刘崧
朝代：明

还家初制女萝衣，入里偏伤故旧稀。野鹤下迎行药径，沙鸥飞让钓鱼矶。烟尘十载青山在，江海何人白发归。昨夜珠林林下坐，依然月色满荆扉。怜君壮岁好容颜，肥遁高情不可攀。放棹有时歌绿水，持杯长日对青山。芙蓉亭馆秋风早，杨柳池塘夜月閒。吟取新诗三百首，遗音犹许继重删。
和陈敬则寄赠二首·其一
作者：刘崧
朝代：明
体裁：七言律诗

还家初制女萝衣，入里偏伤故旧稀。野鹤下迎行药径，沙鸥飞让钓鱼矶。烟尘十载青山在，江海何人白发归。昨夜珠林林下坐，依然月色满荆扉。
和陈敬则寄赠二首其二
作者：刘崧
朝代：明
体裁：七言律诗

怜君壮岁好容颜，肥遁高情不可攀。放棹有时歌绿水，持杯长日对青山。芙蓉亭馆秋风早，杨柳池塘夜月閒。吟取新诗三百首，遗音犹许继重删。
和鹏举赴滁阳道中述怀见寄二首
作者：刘崧
朝代：明

闻君赴滁阳，前月过秋浦。轻蓬去如叶，列屿若浮俎。思亲念方永，怀友心亦苦。清宵发孤咏，馀响应柔橹。盈虚谅谁卜，忠槩伤自许。君心正悬旌，我发已垂缕。苦无太古调，何以袭宫羽。峨峨北岩山，上轶雨与云。下有蕙与兰，芃芃扬秋芬。君子在远道，怀思极忧勤。眷言感时泽，亦复伤暌分。念兹恺惠性，化者将同薰。由来金玉姿，不如萧艾群。逝将媲贞美，庶以怡朝曛。
和鹏举赴滁阳道中述怀见寄二首·其一
作者：刘崧
朝代：明
体裁：古风

闻君赴滁阳，前月过秋浦。轻蓬去如叶，列屿若浮俎。思亲念方永，怀友心亦苦。清宵发孤咏，馀响应柔橹。盈虚谅谁卜，忠槩伤自许。君心正悬旌，我发已垂缕。苦无太古调，何以袭宫羽。
和鹏举赴滁阳道中述怀见寄二首其二
作者：刘崧
朝代：明
体裁：古风

峨峨北岩山，上轶雨与云。下有蕙与兰，芃芃扬秋芬。君子在远道，怀思极忧勤。眷言感时泽，亦复伤暌分。念兹恺惠性，化者将同薰。由来金玉姿，不如萧艾群。逝将媲贞美，庶以怡朝曛。
咏怀一首
作者：刘崧
朝代：明

惊风吹阴霾，惨澹从南来。群山不可见，赣水流喧豗。浮梁限舟楫，苍茫使人哀。窃闻闽寇发，跳梁驱驽骀。啸呼千百辈，日甚蚁垤培。倒廪夺官粟，揭竿事行枚。汀州前月破，属县如缀鋂。寨营少构结，仓卒罹罿䍙。脱身锋刃徒，潜行哭焚灰。长缨陨巨弩，紫绶窜草莱。邻邑号虎狼，具状檄所该。月中羽书下，邮吏疲鞍{革雋}。百步不回头，夜呼城门开。人心实危慄，天意固久胚。夜来大星坠，血色烛九垓。见者不及瞬，曳尾东南隈。父老行叹息，儿童且嗤咍。承平亦既久，敢谓无遗才。干戈在穷谷，战马或虺隤。奔腾捷猿狖，何以收渠魁。石城界其左，剽掠易历陔。繁云接巉壤，杀气侵崇峐。奈何墟烬者，直以封利媒。我兄蓝田寓，阻修困炎埃。似闻饥窜日，饮水不满杯。独辞主翁宅，寄迹莲花台。消息苦不真，出滩何悠哉。令我引睇之，泪眼如凝衃。武山当我前，落日红焞焞。大军动地至，笳鼓生风雷。旌旂蔽积水，参差溯云桅。所幸气候时，清霜折群荄。长风肃金气，槁振枯亦摧。鼎汤宁跃鳞，沙日会曝腮。终然不遑寐，念此怀忧悝。起瞻华盖尊，紫气明三台。再拜览馀辉，天庭正高傀。中原蓄精锐，金城屹龙堆。计日荆棘除，道路终恢恢。便当引轻缆，往迎泛沿洄。归来慰亲娅，为兄具樽罍。复此当几时，愁肠日周回。仰彼林表翮，双飞故毰毸。谁怜失群鸟，悲鸣正徘徊。
咏早禾溪水
作者：刘崧
朝代：明
体裁：五言律诗

闻有王相洞，龙潭决石开。远从高碛下，尽绕乱山来。续续筒车灌，喧喧桨筏催。海门如可到，东赴敢迟回。
咏春草
作者：刘崧
朝代：明
体裁：七言律诗

春来何地不芊绵，浥翠含香故可怜。渭水城边寒带雨，咸阳原上煖生烟。楚宫舞罢飞蝴蝶，蜀道愁多叫杜鹃。惟有墙阴青一片，閒身相对自年年。
咏河中流澌
作者：刘崧
朝代：明
体裁：七言律诗

腊月流澌过大河，须臾平涌白嵯峨。水宫战合鸣金铁，洞府朝回散佩珂。贝蛤吐珠腾夜月，蛟鼍委甲送春波。化机流转知无极，喜报青阳转太和。
咏金鸭炉
作者：刘崧
朝代：明
体裁：五言律诗

铸得黄金鸭，焚兰伴夕眠。中心灰未得，煖火自生烟。独立思浮海，双飞欲上天。那能长拂郁，吐出向君前。
咏雪
作者：刘崧
朝代：明

飘忽来何处，纷纭势不齐。漫空翻上下，著地遍东西。冻合松林重，声闻竹屋低。嵚崟缘石壁，烂漫布山溪。曲直循绳矩，方圆应璧圭。寒辉偏照户，素质不沾泥。附垤俄惊厚，填洼迥觉澌。伴吟栖近阁，随舞入青闺。猎往踪先得，樵归路欲迷。谷深愁侧入，桥滑怯危跻。林暝蹲千鹄，沙寒散万羝。缀衣侪玦瑀，集树混梅梨。堤港增新堰，田园失旧畦。马驰惊逸辙，兔过识奔蹄。行客重装襺，居人缩拥烓。积檐朝未扫，压轴晚犹？。赏胜思图画，驱寒问酒椑。冻僵怜野狖，光眩误邻鸡。晏岁应多遇，严程未可稽。停鞭呵冻笔，聊与寄新题。
咏鸟毛
作者：刘崧
朝代：明
体裁：五言绝句

野鸟云山去，庭阴有坠毛。东风吹尽力，欲起不能高。
哭七弟
作者：刘崧
朝代：明
体裁：五言律诗

季也伤愚戆，林间第七枝。生尝劳父训，死竟重兄悲。缚兔工何益，囊萤计已迟。虎儿应迈尔，教养待来兹。
哭元卿
作者：刘崧
朝代：明
体裁：五言律诗

南郡连烽火，连皋掩素扉。犹闻避地去，不见渡江归。家废藏书散，山深吊客稀。同庚几人在，空遣泪沾衣。
哭旷伯逵
作者：刘崧
朝代：明
体裁：七言律诗

谁云死别且吞声，四海相知一友生。金石消磨心尚在，雨云翻覆事难平。兵前有檄求颜阖，江上何人葬祢衡。文字飘零家室散，为君忍泪记深情。
哭胡思齐
作者：刘崧
朝代：明
体裁：五言律诗

野战日纷纷，飘零最念君。故园知不返，客路竟长分。道士来看病，邻人为起坟。百年精爽在，应化武山云。
哭韦缵
作者：刘崧
朝代：明
体裁：五言律诗

一死嗟谁托，馀生苦自怜。已悲形吊影，竟觉夜如年。野哭沉山月，新坟閟陇烟。杳无重见日，徒有泪潸然。
啄木鸟
作者：刘崧
朝代：明
体裁：古风

啄木鸟，嘴长翼短栖木杪。空山时时闻一声，木皮剥落非尔情。此鸟不肥莫弹射，木中有蠹无人识。
喜家僮至
作者：刘崧
朝代：明
体裁：七言律诗

西行几日离柴扉，还说来时燕子飞。日射水田禾叶暗，雨浮山陇豆花肥。池鱼吹水春萍薄，野鸟窥巢夏果稀。早晚归来酒应熟，便携稚子笑牵衣。
喜水退过南园问劳子与伯仲兼怀水东别业
作者：刘崧
朝代：明
体裁：七言律诗

城隅水落两沟浑，犹见泥痕上井垣。昨日岂无鱼入市，今朝始有客敲门。芙蓉别港船初渡，筼竹深林榻谩存。禾黍未收沙垄没，无端愁杀水东村。
四斤桃子歌
作者：刘崧
朝代：明
体裁：诗

四斤桃子世所珍，雕盘献客夸轮囷。
海霞红点王母颊，玉团中涵秋水色。
东方娇儿偷不得，美人惜香笑怀核。
由来物性系所宜，荃茆橘枳安可期。
种成三年苍玉枝，开花结实君始知。
四斤桃子歌
作者：刘崧
朝代：明
体裁：古风

四斤桃子世所珍，雕盘献客誇轮囷。海霞红点王母颊，玉团中涵秋水色。东方娇儿偷不得，美人惜香笑怀核。由来物性系所宜，荃茆橘枳安可期。种成三年苍玉枝，开花结实君始知。
四月承叔铭佥宪二绝句问西厅牡丹开未并寄罂粟令予种之以娱目因戏用韵以荅之
作者：刘崧
朝代：明

惆怅乘骢客未回，杏花落尽牡丹开。西厅吏散文书静，几向花阴立紫苔。囊盛罂粟寄来迟，种得花开定几时。赖有戎葵高一丈，浅红深绿总宜诗。
四月承叔铭佥宪二绝句问西厅牡丹开未并寄罂粟令予种之以娱目因戏用韵以荅之·其一
作者：刘崧
朝代：明
体裁：七言绝句

惆怅乘骢客未回，杏花落尽牡丹开。西厅吏散文书静，几向花阴立紫苔。
四月承叔铭佥宪二绝句问西厅牡丹开未并寄罂粟令予种之以娱目因戏用韵以荅之余自北平赴京十二月五日道出济宁会伯高齐君于公馆君本唐县人素擅顾吴之妙草草为予点真观者咸以为肖而余独觉其老丑也临别赋绝句三首奉答并柬赵晋卿夏时佐曹伯仁三先生·其一
作者：刘崧
朝代：明
体裁：七言绝句

庆都山人齐伯高，袖有五色之仙毫。李白楼前忽相遇，便呼银瓮出蒲萄。
四月承叔铭佥宪二绝句问西厅牡丹开未并寄罂粟令予种之以娱目因戏用韵以荅之其二
作者：刘崧
朝代：明
体裁：七言绝句

囊盛罂粟寄来迟，种得花开定几时。赖有戎葵高一丈，浅红深绿总宜诗。
四月苦雨次郭吟翁
作者：刘崧
朝代：明
体裁：五言律诗

羃羃云粘水，厌厌雨断林。千山尚寒色，四月更春阴。望怯舟航绝，居愁井灶沉。如何开霁景，空有济时心。
四皓对弈图
作者：刘崧
朝代：明
体裁：五言绝句

危坐看枰棋，天寒白发稀。如何忘世者，独自角危机。
园居杂兴八首
作者：刘崧
朝代：明

启窗面脩竹，下荫方池幽。兹晨微雨至，其气飒以秋。芳时如佳人，徂矣安可留。草木性已定，禽鱼狎其俦。披襟纳良风，掩卷睇崇丘。所欣城郭遥，归哉此优游。幽居寡人事，日晏门未开。谁欤剥啄声，谓有好客来。呼儿出洒扫，谢客无嫌猜。蓬室陋且卑，风雨生莓苔。起摘园中菜，自涤窗下杯。清风忽南至，好鸟鸣高槐。幽怀谅无遽，日夕方徘徊。北园莳嘉蔬，生长各以时。入夏风雨多，众草丛没之。夕花岂不荣，晨蔓亦自滋。终然因采掇，濯濯馀空枝。我贫本食力，澹淡固其宜。拔本惧有违，植善非自私。种桃在墙阴，枝干数尺长。今年始作花，秋实已可尝。北园岂无李，西坞亦有桑。勉为衣食赀，耕种安可忘。里胥昨相过，录我桑果场。新令有严课，民生固其常。相送里胥去，悲歌念时康。种菊春树下，树荫菊不荣。岂无雨露滋，蔽隔伤其生。嘉树自芬敷，蔚然谁与争。上延好鸟栖，下杂秋蛩鸣。风霜坐飘忽，摇落何纵横。终然保令姿，独立扬秋英。荷锄出东皋，我黍忽已苗。苗短不自持，百草势转骄。良苗异本根，芜秽乃独超。敢辞？耘勤，永愧雨露饶。周雅永思古，王风竟颓凋。人生重所务，岂独在夕朝。艺麻本欲疏，本疏乃繁殖。小人务多种，偪侧伤天瘠。离离叶间花，畟畟雨中实。秋阳势方烈，日夜蕃所息。寡欲而务滋，吾将食其力。南邻有老翁，所居止茆屋。屋中两夫妇，作息遂所欲。朝耘夫在前，夕稼妇相逐。同心向白首，终岁无不足。如何西邻子，早岁伤局促。抱瑟守中房，空悲艳阳曲。
园居杂兴八首·其一
作者：刘崧
朝代：明
体裁：古风

启窗面脩竹，下荫方池幽。兹晨微雨至，其气飒以秋。芳时如佳人，徂矣安可留。草木性已定，禽鱼狎其俦。披襟纳良风，掩卷睇崇丘。所欣城郭遥，归哉此优游。
园居杂兴八首·其六
作者：刘崧
朝代：明

荷锄出东皋，我黍忽已苗。苗短不自持，百草势转骄。良苗异本根，芜秽乃独超。敢辞？耘勤，永愧雨露饶。周雅永思古，王风竟颓凋。人生重所务，岂独在夕朝。
园居杂兴八首其七
作者：刘崧
朝代：明
体裁：古风

艺麻本欲疏，本疏乃繁殖。小人务多种，偪侧伤天瘠。离离叶间花，畟畟雨中实。秋阳势方烈，日夜蕃所息。寡欲而务滋，吾将食其力。
园居杂兴八首其三
作者：刘崧
朝代：明
体裁：古风

北园莳嘉蔬，生长各以时。入夏风雨多，众草丛没之。夕花岂不荣，晨蔓亦自滋。终然因采掇，濯濯馀空枝。我贫本食力，澹淡固其宜。拔本惧有违，植善非自私。
园居杂兴八首其二
作者：刘崧
朝代：明
体裁：古风

幽居寡人事，日晏门未开。谁欤剥啄声，谓有好客来。呼儿出洒扫，谢客无嫌猜。蓬室陋且卑，风雨生莓苔。起摘园中菜，自涤窗下杯。清风忽南至，好鸟鸣高槐。幽怀谅无遽，日夕方徘徊。
园居杂兴八首其五
作者：刘崧
朝代：明
体裁：古风

种菊春树下，树荫菊不荣。岂无雨露滋，蔽隔伤其生。嘉树自芬敷，蔚然谁与争。上延好鸟栖，下杂秋蛩鸣。风霜坐飘忽，摇落何纵横。终然保令姿，独立扬秋英。
园居杂兴八首其八
作者：刘崧
朝代：明
体裁：古风

南邻有老翁，所居止茆屋。屋中两夫妇，作息遂所欲。朝耘夫在前，夕稼妇相逐。同心向白首，终岁无不足。如何西邻子，早岁伤局促。抱瑟守中房，空悲艳阳曲。
园居杂兴八首其四
作者：刘崧
朝代：明
体裁：古风

种桃在墙阴，枝干数尺长。今年始作花，秋实已可尝。北园岂无李，西坞亦有桑。勉为衣食赀，耕种安可忘。里胥昨相过，录我桑果场。新令有严课，民生固其常。相送里胥去，悲歌念时康。
园居述怀和王迂叟
作者：刘崧
朝代：明
体裁：古风

园居背城闉，皋衍沐时雨。颇怀人事幽，岂计力作苦。秋麻青已黄，风露薄墙堵。荷锄还独往，脱帻时自舞。地偏閒已极，暑退凉亦甫。时来藉草坐，静与竹石伍。夕憩思尝瓜，晨兴问炊黍。高秋澄沤潭，返照淡林莽。亦欲具轻舠，从君钓中浦。
坐子启竹林
作者：刘崧
朝代：明
体裁：五言律诗

爱尔幽栖处，门前青竹林。石床三伏冷，池水一春深。野鸟来窥户，溪鱼出听琴。无因谢羁束，携酒日相寻。
坛树
作者：刘崧
朝代：明
体裁：五言绝句

门前古坛树，树老半无枝。里有百岁翁，不知栽树时。
城下青草歌时饶府调湖南青草军守太和日与南乡有构隙之意
作者：刘崧
朝代：明
体裁：五言绝句

打拢渔家船，更锁东门渡。只从城下泊，不放江南去。
城下青草歌时饶府调湖南青草军守太和日与南乡有构隙之意
作者：刘崧
朝代：明
体裁：五言绝句

日日起帆樯，载酒送牛羊。赣兵明日下，相候打南乡。
墨兰一幅赠胡思孔并为之题
作者：刘崧
朝代：明
体裁：七言绝句

猗兰出石翠交加，春露初开四五花。玉砌雕阑谁种得，幽香偏入野人家。
墨梅为掾史梅季和赋
作者：刘崧
朝代：明
体裁：七言绝句

仙人粲粲雪肌肤，风格天然韵更殊。月落岭南啼翠羽，春深洛浦弄明珠。
墨梅为掾史梅季和赋
作者：刘崧
朝代：明
体裁：七言绝句

昔年禹庙閟神功，遗干槎枒自一丛。彷佛苍龙鳞甲动，倒翻云影下晴空。
墨潺山中闻雁
作者：刘崧
朝代：明
体裁：七言绝句

千山万山云雾堆，一声何处雁飞来。盘回欲下还惊起，月照寒潭一线开。
墨竹短歌为萧志行赋
作者：刘崧
朝代：明
体裁：古风

羃羃历历生崇冈，洒洒淅淅含秋霜。平生念子抱素节，感慨写此当高堂。钓台仙潭忆所历，石洞云垂翠光滴。夜寒月白听龙吟，瘦影离离上虚壁。
墨蒲萄
作者：刘崧
朝代：明
体裁：五言绝句

翠羽幡幡薄，骊珠袅袅垂。一枝风露冷，初出汉宫时。
墨鹰
作者：刘崧
朝代：明
体裁：七言绝句

秋风海上初来日，霜晓林梢独立时。鹏鹗云霄终自得，轩楹绦旋未须期。
墨鹰
作者：刘崧
朝代：明
体裁：七言绝句

霜落丹崖木叶稀，翩翩劲翮敛寒晞。五原杀气凭陵急，林下鹪鹩只谩飞。
墨龙赞
作者：刘崧
朝代：明
体裁：七言绝句

风腾电火射云红，霹雳前驱海若从。跃出禹门千尺浪，大施霖雨赞天功。
墨龙赞为萧时卿赋
作者：刘崧
朝代：明
体裁：四言诗

跃于墨池，见其鬣鬐。雷动云从，而时雨之。
壬辰感事六首
作者：刘崧
朝代：明

生长承平日，乱离非所知。垂髫读史书，痛彼艰危辞。儒绅谢徭役，生理固云夷。虽无二顷田，亦不蒙寒饥。岁时洽亲故，聊厚相娱嬉。出门不赍粮，四达随所之。万里若户庭，道路方伾伾。牛羊被原野，桑麻翳边陲。四方绝争斗，兵寝城亦隳。积薪而厝火，治道乃日亏。理乱自相乘，谁欤启猖披。猖披者谁子，昉自邪说兴。香火崇幻教，肇彼有发僧。其源始涓沥，弗遏终沸腾。宜阳一倡乱，和者纷驾乘。赭巾忽充道，杀戮相凭陵。蔑法恃妖谶，江淮竟先登。古来心腹地，广衍昔所称。乃知为厉阶，不在凭丘陵。汝颖始媒蘖，徐沛乃蜂起。浸淫及荆湘，浩荡入彭蠡。风摇草木动，杀气薄炎纪。仓皇九江守，血战扼孤垒。海门白日暝，烈士先斗死。雄波失天堑，北舸竟南舣。我师岂不锐，势奋易披靡。叹息江之流，艰危欲谁倚。豫章屹孤城，出战当水背。退移石头渡，桥绝偶奔溃。红尘蔽江水，白昼惊惨昧。呼号振渊鱼，山石忽破碎。桓桓章将军，勇锐百夫倍。登城一指麾，奋击出前队。戈船久遮列，坚壁方拥对。堤防蓼洲急，控扼龙沙会。自断忽纵燎，危哉岋蓬块。斯人盛经济，兵略众所戴。肘腋将弗支，谁从振其匮。寇移石头渡，南掠乌山驿。新吴与修水，变起何络绎。长驱逼筠阳，守者亦坚壁。连云忽倾陷，烈焰半天赤。猖狂府中坐，惨酷肆脔磔。艳媚妇女群，烂熳金帛积。倒仓散游惰，夺印援凶逆。坐令荷耒民，反戈半红帻。人情苦惶惑，王事方否隔。摧廓谅匪难，煌煌济危策。庐陵古名郡，繁盛何雄哉。井邑十万家，一炬同飞灰。寇来背南岑，豕突势莫摧。白昼呼市中，城门四边开。居民望南走，千步不一回。官马如流星，绝桥窜山隈。府中方缮兵，填委粟与财。我粮寇之资，我兵寇之媒。一罅弗自谨，致此千丈颓。向来阛阓区，赤地生莓苔。慎勿东望之，茫然使心哀。
壬辰感事六首·其一
作者：刘崧
朝代：明
体裁：古风

生长承平日，乱离非所知。垂髫读史书，痛彼艰危辞。儒绅谢徭役，生理固云夷。虽无二顷田，亦不蒙寒饥。岁时洽亲故，聊厚相娱嬉。出门不赍粮，四达随所之。万里若户庭，道路方伾伾。牛羊被原野，桑麻翳边陲。四方绝争斗，兵寝城亦隳。积薪而厝火，治道乃日亏。理乱自相乘，谁欤启猖披。
壬辰感事六首其三
作者：刘崧
朝代：明
体裁：古风

汝颖始媒蘖，徐沛乃蜂起。浸淫及荆湘，浩荡入彭蠡。风摇草木动，杀气薄炎纪。仓皇九江守，血战扼孤垒。海门白日暝，烈士先斗死。雄波失天堑，北舸竟南舣。我师岂不锐，势奋易披靡。叹息江之流，艰危欲谁倚。
壬辰感事六首其二
作者：刘崧
朝代：明
体裁：古风

猖披者谁子，昉自邪说兴。香火崇幻教，肇彼有发僧。其源始涓沥，弗遏终沸腾。宜阳一倡乱，和者纷驾乘。赭巾忽充道，杀戮相凭陵。蔑法恃妖谶，江淮竟先登。古来心腹地，广衍昔所称。乃知为厉阶，不在凭丘陵。
壬辰感事六首其五
作者：刘崧
朝代：明
体裁：古风

寇移石头渡，南掠乌山驿。新吴与修水，变起何络绎。长驱逼筠阳，守者亦坚壁。连云忽倾陷，烈焰半天赤。猖狂府中坐，惨酷肆脔磔。艳媚妇女群，烂熳金帛积。倒仓散游惰，夺印援凶逆。坐令荷耒民，反戈半红帻。人情苦惶惑，王事方否隔。摧廓谅匪难，煌煌济危策。
壬辰感事六首其六
作者：刘崧
朝代：明
体裁：古风

庐陵古名郡，繁盛何雄哉。井邑十万家，一炬同飞灰。寇来背南岑，豕突势莫摧。白昼呼市中，城门四边开。居民望南走，千步不一回。官马如流星，绝桥窜山隈。府中方缮兵，填委粟与财。我粮寇之资，我兵寇之媒。一罅弗自谨，致此千丈颓。向来阛阓区，赤地生莓苔。慎勿东望之，茫然使心哀。
壬辰感事六首其四
作者：刘崧
朝代：明
体裁：古风

豫章屹孤城，出战当水背。退移石头渡，桥绝偶奔溃。红尘蔽江水，白昼惊惨昧。呼号振渊鱼，山石忽破碎。桓桓章将军，勇锐百夫倍。登城一指麾，奋击出前队。戈船久遮列，坚壁方拥对。堤防蓼洲急，控扼龙沙会。自断忽纵燎，危哉岋蓬块。斯人盛经济，兵略众所戴。肘腋将弗支，谁从振其匮。
复出东原寓舍
作者：刘崧
朝代：明
体裁：五言律诗

渐喜故园近，况闻征旅稀。草间寻旧径，江上问柴扉。晓霁泥沾屐，春寒雪满衣。东皋须种豆，从此荷锄归。
复酌呈郑同夫是夕宿李舍
作者：刘崧
朝代：明
体裁：五言律诗

复酌临清夜，幽怀故不群。高林风鹊定，暗壁露蛩闻。把烛嗔残炬，移尊惜半醺。不眠看月上，松桧白纷纷。
夏日同欧阳仲元罗子理邓崇志会饮林屋得紫字
作者：刘崧
朝代：明
体裁：古风

幽居带林皋，烟草共墟里。两日不相承，鸟啼春竹紫。川平雨初集，日落风更起。怅望城市遥，青山隔流水。
夏日同谢可用丁文甫黄立本丁昌祖戴伯渊宴集西园池亭
作者：刘崧
朝代：明
体裁：五言律诗

今日南园好，超然欢笑同。谁知林塘幽，有此路径通。脱巾芳树下，行酒青草中。既饮亦径醉，高歌答林风。
夏日过玄晖旧隐赋二首以寄之
作者：刘崧
朝代：明

青松深处一茅庐，知是萧郎旧隐居。安得鹤飞报童子，便篘新酒钓新鱼。便篘新酒钓新鱼，况是林塘雨过初。为扫松阴苔藓石，醉来容我卧看书。
夏日过玄晖旧隐赋二首以寄之·其一
作者：刘崧
朝代：明
体裁：七言绝句

青松深处一茅庐，知是萧郎旧隐居。安得鹤飞报童子，便篘新酒钓新鱼。
夏日过玄晖旧隐赋二首以寄之其二
作者：刘崧
朝代：明
体裁：七言绝句

便篘新酒钓新鱼，况是林塘雨过初。为扫松阴苔藓石，醉来容我卧看书。
夏旱
作者：刘崧
朝代：明
体裁：五言律诗

五月那无雨，今年岂有秋。伤时思乏食，失路竟还忧。圭璧闻周祀，尪巫笑野谋。亦怜生事拙，不见满瓯窭。
夏月游横冈憩于盘古石上赋柬袁从善康子建
作者：刘崧
朝代：明
体裁：七言律诗

盘古坛前万木阴，松花满地昼沉沉。石床苔藓侵书润，古屋藤萝隐幔深。出洞看云思解佩，临流待月听鸣琴。红尘十里惭来往，亦拟移家近竹林。
夏月游殊山寺登圆通阁和子彦弟开字韵
作者：刘崧
朝代：明
体裁：七言律诗

窣堵嵬峨宝阁开，碧莲平涌紫金台。散花天女云间下，飞锡真僧海上来。雾捲长塘天一镜，雨浮西嶂翠千堆。白头幸逐閒居乐，犹拟栖禅日往回。
夜出罗村
作者：刘崧
朝代：明
体裁：古风

蛇矛捎云烟满溪，火光照山闻马嘶。暴儿夜半打平寨，阳村岘头江路大。梦中惊窜迷东西，十步九踣伤淤泥。母号女哭不相顾，冥冥驱牛入山去。
夜半
作者：刘崧
朝代：明
体裁：五言绝句

野人种秋麻，赤日畏炎夏。夜半起呼牛，扶犁月明下。
夜半
作者：刘崧
朝代：明
体裁：七言绝句

风满松林水满池，幽人看月未归时。山禽夜半啼如鬼，童子熟眠浑未知。
夜坐
作者：刘崧
朝代：明
体裁：五言律诗

江浦低云雁，墀阶起露萤。一灯寒炯炯，乱叶夜冥冥。城迥闻征柝，檐虚见落星。时来对尊酒，亦足慰飘零。
夜坐
作者：刘崧
朝代：明
体裁：古风

闭门鼓初断，振铎兵已逻。风高群乌号，月黑一犬卧。命樽乍舒怀，抽牍更娱坐。稍稍空叶飞，庭虚觉霜堕。
夜坐二首
作者：刘崧
朝代：明

叶落风连树，乌啼月满庭。把书双鬓白，呼酒一灯青。霜露惊残岁，关河忆旧经。职思方在圉，未敢叹飘零。更声引迢递，海气合空濛。乌鹊枝枝月，青杨叶叶风。山河百战后，城阙五云东。往事成炊黍，吾生独转蓬。
夜坐二首·其一
作者：刘崧
朝代：明
体裁：五言律诗

叶落风连树，乌啼月满庭。把书双鬓白，呼酒一灯青。霜露惊残岁，关河忆旧经。职思方在圉，未敢叹飘零。
夜坐二首其二
作者：刘崧
朝代：明
体裁：五言律诗

更声引迢递，海气合空濛。乌鹊枝枝月，青杨叶叶风。山河百战后，城阙五云东。往事成炊黍，吾生独转蓬。
夜宴富滩郭氏西庭和荅九洲萧徵士并柬履理履祥于渊贤伯仲
作者：刘崧
朝代：明
体裁：古风

升筵月高花影长，我当起舞君行觞。丈夫志气倾海岳，一笑已觉形俱忘。雕盘馔香切寒玉，酒波摇红荡人目。
夜宴王召南席上观黑厮旋舞胡瓶歌
作者：刘崧
朝代：明
体裁：古风

绮筵烛艳歌停哢，春酒凝香碧霞重。蕃童旋舞忽当前，头戴银瓶高不动。银瓶花烂雪色新，俯仰之间如有神。岂知头容自正直，欹侧愁杀旁观人。拳毛蒙茸衬瓶底，宛转低徊舒四体。眼看明月下昆崙，一片黑云飞不起。使君好客酒漏卮，传令更舞君莫辞。手中匕箸犹有失，头上银瓶高一尺。
夜宴陈氏闻鼓吹有怀南溪诸友
作者：刘崧
朝代：明
体裁：七言绝句

华筵鼓吹动春辉，入眼偏伤故旧稀。此夜嵩华山下路，雨云何事满天飞。
夜宿
作者：刘崧
朝代：明
体裁：七言律诗

下马邮亭已夕阳，倦行偏讶去程长。雪侵官道埋僵柳，火入荒园烧宿桑。枣子酒香愁易醉，豆儿饭滑惬初尝。藜床苇席风如水，清梦何因达故乡。
夜宿丈溪道院喜赋和呈萧同知孙经历
作者：刘崧
朝代：明
体裁：七言绝句

山雨初来一鸟啼，千村白雨动成畦。何由得买双乌犊，乞取荒田自在犁。
夜宿丈溪道院喜赋和呈萧同知孙经历
作者：刘崧
朝代：明
体裁：七言绝句

春在青林野水滨，酒壶随处伴閒身。偶来仙馆题诗句，贪看桃花忘却秦。
夜宿丈溪道院喜赋和呈萧同知孙经历
作者：刘崧
朝代：明
体裁：七言绝句

风竹林间绿笋竿，洞门白昼忽阴寒。仙人解唤雷行雨，却与玄都洗石坛。
夜宿三台东杨炼师
作者：刘崧
朝代：明
体裁：七言律诗

三台山祀净明君，香火新从葛井分。案上道书秋后写，空中仙乐夜深闻。星垂天近连青野，雨过山空起白云。更有雷坛人不到，十年珠树鹤成群。
夜宿下郛
作者：刘崧
朝代：明
体裁：古风

我行一山远，云逐一山近。山山云相逐，何处得幽静。向来草木深，行者自有径。古称武陵津，或者亦谩兴。止止吾且休，冥冥付天定。
夜宿东原同子彦弟食楂梨示侄觯
作者：刘崧
朝代：明
体裁：五言律诗

东原山馆夜，灯下食楂梨。共看团圆子，因怀连理枝。轩昂怜汝大，辛苦愧吾痴。历历嬉游事，于今鬓欲丝。
夜宿南城彰义门递铺承曾元鼎携酒叙别
作者：刘崧
朝代：明
体裁：七言律诗

城南下马已斜阳，投宿邮亭古道傍。野淀有霜风正急，土床无火夜偏长。旅程此夕违公馆，归梦何时达故乡。不尽故人携别意，鸡鸣又报趣晨装。
夜宿司徒铺以送徒喧杂锅釜不空童仆不及炊爨而去因忆岭南旧事谩赋
作者：刘崧
朝代：明
体裁：七言绝句

忆从绣水入高州，篁竹萧萧万岭秋。道上行人敲石火，截筒炊饭也风流。
夜宿城南天井闸候水忆孟邻王贰守时许为余写弄琴小像未至赋此以寄并柬府公赵大参秉彝
作者：刘崧
朝代：明
体裁：七言绝句

京国南还水路遥，城阴复此驻兰桡。可怜关外重重闸，不放河流过鲁桥。
夜宿城南天井闸候水忆孟邻王贰守时许为余写弄琴小像未至赋此以寄并柬府公赵大参秉彝
作者：刘崧
朝代：明
体裁：七言绝句

目送飞鸿手抚弦，十年幽事已茫然。谁知昨夜南归梦，犹在云山野水边。
夜宿城西闻雨有怀新堂瓦覆尚缺感赋二绝
作者：刘崧
朝代：明

草堂新构瓦难求，白日辉辉座上流。世乱苦无王录事，夜来闻雨不胜愁。架上残书乱不收，短琴亦挂壁东头。直愁沾湿无泥滓，尤恐堂㘭作水流。
夜宿城西闻雨有怀新堂瓦覆尚缺感赋二绝·其一
作者：刘崧
朝代：明
体裁：七言绝句

草堂新构瓦难求，白日辉辉座上流。世乱苦无王录事，夜来闻雨不胜愁。
夜宿城西闻雨有怀新堂瓦覆尚缺感赋二绝·其二
作者：刘崧
朝代：明

架上残书乱不收，短琴亦挂壁东头。直愁沾湿无泥滓，尤恐堂㘭作水流。
夜宿宿迁
作者：刘崧
朝代：明
体裁：五言律诗

城雾初明火，江风只撼船。春还犹有雪，夜过欲无眠。来往怜吾老，登临记昔年。桃源如可问，乘月下前川。
夜宿曾氏馆赋赠子元子硕昆季
作者：刘崧
朝代：明
体裁：五言律诗

袅袅丛兰秀，娟娟双凤雏。馨香元是早，毛羽固应殊。夕雨沾书帙，春风散酒壶。承家仍好客，于我惜欢娱。
夜宿枣林闸闻雁
作者：刘崧
朝代：明
体裁：五言律诗

迢递来何处，苍茫叫此时。夜深犹去远，春近独归迟。江上烟波阔，山前塞月低。十年来往地，回首意兼悲。
夜宿永古寺与孤峰上人谈诗
作者：刘崧
朝代：明
体裁：七言律诗

莲花池上月如霜，金地无尘夕景凉。海藏暗浮龙影动，露盘微注鹤声长。云栖梵钵留僧共，风隐铢衣护佛香。一夜不眠听说法，雨花撩乱满禅床。
夜宿逯家店
作者：刘崧
朝代：明
体裁：七言绝句

柴门下马日平低，苇席蓬窗壁乍泥。寒夜老翁看客惯，青钱问酒过村西。
夜宿道德坛柬胡山人袁炼师萧鹏举
作者：刘崧
朝代：明

月色下金銮，鸡鸣出紫坛。不眠惊地迥，相语向更阑。酒过怜初醒，琴疏忆再弹。永怀栖遁乐，亦欲挂吾冠。解剑旌阳宅，吹笙萧史台。惊看龙跃出，疑有凤飞来。窗曙浮青桂，庭深散紫苔。翛然心迹静，谁更问蓬莱。
夜宿道德坛柬胡山人袁炼师萧鹏举·其一
作者：刘崧
朝代：明
体裁：五言律诗

月色下金銮，鸡鸣出紫坛。不眠惊地迥，相语向更阑。酒过怜初醒，琴疏忆再弹。永怀栖遁乐，亦欲挂吾冠。
夜宿道德坛柬胡山人袁炼师萧鹏举·其二
作者：刘崧
朝代：明
体裁：五言律诗

解剑旌阳宅，吹笙萧史台。惊看龙跃出，疑有凤飞来。窗曙浮青桂，庭深散紫苔。翛然心迹静，谁更问蓬莱。
夜宿阔塘与陈有庆别
作者：刘崧
朝代：明
体裁：七言绝句

夜宿塘西山馆中，可怜愁雨又愁风。一瓢春酒千行泪，明日行人独向东。
夜宿雄县东馆会文学李秀士自云尝从游圭斋欧阳文公过临川曾子固清江胡居敬二先辈之门其风流酝藉有足观者于是予去乡七年矣为之慨然明日书此识别
作者：刘崧
朝代：明
体裁：七言绝句

瓦桥东馆晚停骖，喜遇幽人慰盍簪。间说从游往年事，满庭霜月梦江南。
夜惊
作者：刘崧
朝代：明

鸡喧犬嘷牛夜鸣，空村月落旅魂惊。何人敲竹争防虎，坐听山风过五更。
夜晏次王伯衢
作者：刘崧
朝代：明
体裁：五言律诗

王氏多才彦，青云玉树林。金尊瑶席满，银烛画堂深。风雨残年梦，江湖千里心。感君情似海，欲醉且停斟。
夜梦亡兄中翁以家事相语觉而感泣因追赋二诗以寄予衷
作者：刘崧
朝代：明

老去频年别，书来百感非。痛心须一见，皓首竟先归。夜冷姜肱被，天寒康伯衣。只今嗟莫及，惟有泪长挥。晚岁家居日，逢人忆弟时。谁知万里意，竟作九原悲。苦惜分符远，尤嗟上冢迟。惟馀清梦在，款款慰深思。
夜梦亡兄中翁以家事相语觉而感泣因追赋二诗以寄予衷·其一
作者：刘崧
朝代：明
体裁：五言律诗

老去频年别，书来百感非。痛心须一见，皓首竟先归。夜冷姜肱被，天寒康伯衣。只今嗟莫及，惟有泪长挥。
夜梦亡兄中翁以家事相语觉而感泣因追赋二诗以寄予衷·其二
作者：刘崧
朝代：明
体裁：五言律诗

晚岁家居日，逢人忆弟时。谁知万里意，竟作九原悲。苦惜分符远，尤嗟上冢迟。惟馀清梦在，款款慰深思。
夜渡溪水见月忆流江诸友
作者：刘崧
朝代：明
体裁：五言律诗

片月出东岭，野禽相应啼。归人爱清景，乱月渡平溪。草露忽已集，洞霞犹未隮。流江向西远，归梦使人迷。
夜过南溪听吹夏笛
作者：刘崧
朝代：明
体裁：七言绝句

依旧当年一笛吹，山寒云破月光迟。满堂宾客今谁在，无限伤心只自知。
夜闻布谷
作者：刘崧
朝代：明
体裁：七言绝句

夜半山中布谷啼，离人归路梦中迷。深乡三月青苗老，犹有荒田未得犁。
夜雨
作者：刘崧
朝代：明
体裁：七言绝句

一夜山中听雨眠，重檐深院烛花偏。珠湖滩下水三尺，不知流却木兰船。
夜雪
作者：刘崧
朝代：明
体裁：五言律诗

黄昏初淅淅，深夜故翩翩。野白惊连水，窗明觉满船。天低寒月下，河断北风前。旅泊成淹滞，孤樯未可牵。
夜饮扁鹊观同魏炼师坐竹林下
作者：刘崧
朝代：明
体裁：七言绝句

扁鹊观前清夜游，青衣隔竹送茶瓯。绿阴深巷凉如泻，坐听琼箫转玉楼。
大官供宿膳分韵送友人中书掾
作者：刘崧
朝代：明
体裁：五言排律

紫閤趋朝夕，彤庭直禁时。内官调玉馔，中使奉珍奇。绛节传宣近，雕盘馈食迟。星河联绣户，云月上芝楣。夜入华灯转，春随刻漏移。露晞应待旦，献纳好陈诗。
大寒雨
作者：刘崧
朝代：明
体裁：七言绝句

阴雨先晨作大寒，东归道路恐难乾。故园梅树花开未，犹拟春前十日看。
大清河
作者：刘崧
朝代：明
体裁：古风

大清河，浑漉漉，南黄河，清淯淯。今河不与古名同，自是河流有反覆。君不见安山直下栗阿时，一斛之水数斗泥。徐州吕梁走下邳，可以照见人须眉。清河北河入北海，黄河入淮东入海。彼此争流不相待，两水清浊各自流。终然到海同一沤，东流北流君莫愁。
大蓼滩
作者：刘崧
朝代：明
体裁：七言律诗

向午上滩当北风，扬帆绝险似惊鸿。青山乱出云日下，黑石漫浸波涛中。欹眠估客耳目眩，捎撇棹郎心胆雄。江流喷薄不自极，人生艰难安可穷。
大赦后一日出京城闻崇庆王太守子启自和州屯所携其佳儿南归喜而有作
作者：刘崧
朝代：明
体裁：七言律诗

故人旧谪和阳戍，五月初闻罢种田。谁使南山歌石烂，天教合浦得珠还。荣华过眼青云后，事业伤心白发前。我亦南归寻旧约，正须美酒送流年。
大赦恩诏和李子翀二首
作者：刘崧
朝代：明

清朝祀事崇三礼，绝域衣冠走百蛮。卤簿晓移通紫禁，箾韶春奏下彤关。炉烟欲动螭头暗，旗影斜开豹尾閒。自是郊坛敦汉典，谁论玉检上秦山。紫泥朝下五云端，朝野欢呼动百官。养老已沾周德厚，赐租仍沐汉恩宽。边庭天远颁龙节，台阁风清肃豸冠。草野小臣何以报，远怀河颂愧艰难。
大赦恩诏和李子翀二首·其一
作者：刘崧
朝代：明
体裁：七言律诗

清朝祀事崇三礼，绝域衣冠走百蛮。卤簿晓移通紫禁，箾韶春奏下彤关。炉烟欲动螭头暗，旗影斜开豹尾閒。自是郊坛敦汉典，谁论玉检上秦山。
大赦恩诏和李子翀二首·其二
作者：刘崧
朝代：明
体裁：七言律诗

紫泥朝下五云端，朝野欢呼动百官。养老已沾周德厚，赐租仍沐汉恩宽。边庭天远颁龙节，台阁风清肃豸冠。草野小臣何以报，远怀河颂愧艰难。
太湖滩
作者：刘崧
朝代：明
体裁：古风

溯舟易安流，入石频顾虑。盘回四山合，所向欲无路。层湍障流雪，飞沫洒玄雾。嵷嵷山木交，肃肃风色暮。前登大湖滩，篙缆集群助。跻危苦趑缩，一若乃脱兔。参差石角出，蚴虬松根露。两崖走鸣瀑，抵碛开复聚。其流不可触，龃龉复哀怒。声腾百雷起，势挟万里去。舟行截其冲，捩柁疾指顾。观其曲折间，肯綮豁玄悟。我行戒前途，起坐惊失措。心迷已乘险，事过翻积惧。悲悽远游子，萧飒青枫树。维纚暂栖息，霰雪惊寒注。俛仰宇宙间，谁能获恒豫。
奉同孔元月赤文挹王子启严焕宴集闻公房得新字
作者：刘崧
朝代：明
体裁：五言律诗

跨牛庵下路，秋日往来频。何处无芳草，多应有故人。座分禅榻旧，门拥戟旗新。且复临尊酒，微吟远世尘。
奉和刘侯对月一首
作者：刘崧
朝代：明

深沉鼓角动重关，迢递星河近暮山。卧匣宝刀鹇尾白，悬门弓䩨虎文斑。石林寒落鞲鹰急，原草秋肥厩马閒。忽忆海天南讨日，月中飞箭下黎蛮。
奉和右丞廉惠山凯牙喜雨诗
作者：刘崧
朝代：明
体裁：古风

亢阳閟时泽，赫欲槁众绿。台衡忧民心，惴惴甚集木。一朝注甘澍，允矣生百谷。堂邑歌既零，南山咏沾足。向来击鸣鼓，望祀走巫祝。孰云丰年迟，永念诚感速。广陂润方流，酷炎势已蹙。省署扬清风，薇花濯红玉。民情洽和畅，天意划清肃。庶草徵则同，时哉念蕃育。
奉和吟所翁二首
作者：刘崧
朝代：明

苍颜皓首一癯翁，谈笑衣冠有晋风。昨夜卷书灯下看，眼明犹自辨鱼虫。林间净扫白云眠，萧散宁为外物怜。自说东华年少梦，千金歌舞看花前。
奉和吟所翁二首·其一
作者：刘崧
朝代：明
体裁：七言绝句

苍颜皓首一癯翁，谈笑衣冠有晋风。昨夜卷书灯下看，眼明犹自辨鱼虫。
奉和吟所翁二首其二
作者：刘崧
朝代：明
体裁：七言绝句

林间净扫白云眠，萧散宁为外物怜。自说东华年少梦，千金歌舞看花前。
奉和孙景贤游韶口永福废寺
作者：刘崧
朝代：明
体裁：七言律诗

韶口人家几处存，鸟飞日落见孤村。梵宫草满埋铜瓦，虞庙苔荒合石门。流水忽惊秋露冷，好山长是晚烟昏。故交最忆前村客，不独东偏段与温。
奉和孙真州伯刚南轩种竹十二韵
作者：刘崧
朝代：明
体裁：五言排律

闻种南轩竹，亲携斸地童。覆根深宿土，护叶背惊风。籊籊看双干，潇潇自一丛。雨愁崖响挫，晴爱树阴笼。低映横窗北，深连别坞东。春林期尽植，秋径得傍通。散帙琅玕润，移尊翠黛空。商音凉瑟瑟，海气夜濛濛。习隐兼松菊，摅材并梓桐。清怀二子上，名混七贤中。自附幽栖兴，能忘长养功。终言拂霄汉，高节倘齐同。
奉和崔州判仁卿山长克诚夏日同游开善寺
作者：刘崧
朝代：明
体裁：五言律诗

路转溪仍合，沙平水屡侵。放船思极浦，下马得高林。却望烟霞色，微闻钟磬音。虚堂白日静，于此见初心。
奉和廖子谦先生江南舟中酒渴思茶见贻有作
作者：刘崧
朝代：明
体裁：七言律诗

谢公庙前江水清，独雁叫群时一鸣。雨连远树低欲暗，风飏小舟欹复横。长吟子夜劳相忆，拟和阳春愧不成。未应苦渴耽著作，会见君王询长卿。
奉和廖教授相过不遇之作
作者：刘崧
朝代：明
体裁：七言绝句

一月同舟忆纵谈，归来烟水隔西南。几回风雨珠林渡，虚负先生问草庵。
奉和廖教授相过不遇之作
作者：刘崧
朝代：明
体裁：七言绝句

手撚菊花歌竹枝，秋光月色尽相宜。如何数载西溪上，只隔芙蓉唤不知。
奉和彭伯圻过流江相寻不遇之作
作者：刘崧
朝代：明
体裁：七言律诗

十年江海旧相知，何事重逢竟后期。乱定总知为客惯，别来惟恨寄书迟。帆开极浦云飞处，酒醒空山月上时。闻有早梅花底约，梦回长是咏君诗。
奉和本原教授腊月二十九日过白家桥访彦弟之作
作者：刘崧
朝代：明
体裁：七言律诗

舍弟卜居三里遥，平田亘亩水通桥。草间微雨沾行屐，枝上长风吹挂瓢。饮兴一时空澥渤，文光五夜烛云霄。屠苏此会谁先醉，还祝高年继子乔。
奉和李府判行华九日游三华山
作者：刘崧
朝代：明
体裁：七言律诗

仙居远在三华顶，使节真成九日游。别洞幡幢通上界，乱山烽火隔南州。雕弓隐月啼猿晚，玉帐连云断雁秋。闻说岩扉题句后，綵霞长护殿西头。
奉和梅南刘府推题萧氏隐居
作者：刘崧
朝代：明
体裁：五言律诗

野雉晴初雊，溪鱼冻可叉。山中好风物，洞口是仙家。竹径空流水，茆堂侣浣花。他年记行役，林下见兵衙。
奉和王诚夫短歌一首
作者：刘崧
朝代：明
体裁：古风

王君精神秋水清，作诗锵锵鸾凤鸣。昨朝遗我长句好，感我无限沧洲情。我从乱来少相见，阔绝朋游恍生面。烟涛浩汹惊暝作，风叶纵横飒交战。人间富贵多烦愁，海上神仙安可求。不如高楼饮美酒，明日万事方悠悠。羡君才名三十载，夕露黄花向谁采。荒城满目尚荆榛，落日登临一长慨。愁来忽听南山歌，袅袅归心悬绿萝。江上月明今夜发，为君击楫舞泉阿。
奉和秦佥事文刚分巡保定道中见寄韵
作者：刘崧
朝代：明
体裁：七言律诗

承闻揽辔历西山，风物萧条井邑间。边日数峰明紫翠，海霜万树散斑斓。单居谩感经时别，远涉应知隔岁还。无奈天寒乌鹊噪，为君长夕倚松关。
奉和长舅萧聘君绍宗馆中见寄之作
作者：刘崧
朝代：明
体裁：七言律诗

白泉亭下水瀰瀰，长日看云坐不移。颜采肯缘春酒变，鬓毛不逐野蓬衰。商山芝草长歌日，鲁国蒲轮应召时。愧我未能操几杖，缠绵徒重昔人思。
奉寄周思忠其先丞相益国公于余六世从祖常德府君为同年进士凡志铭哀挽及倡和诗文槩见于周氏所藏遗书当时尝录以归遭乱逸去因再请于思忠必有以相慰答也思忠有弟思廉极相友爱余往来城中尝寓其书舍云
作者：刘崧
朝代：明
体裁：七言律诗

皎皎周郎玉雪妍，由来相裔故多贤。家藏文字三千卷，市隐才名四十年。当户蓬蒿深过雨，满庭荆树艳晴烟。向来对酒题诗处，尚想虚庭一榻悬。
奉寄周思忠其先丞相益国公于余六世从祖常德府君为同年进士凡志铭哀挽及倡和诗文槩见于周氏所藏遗书当时尝录以归遭乱逸去因再请于思忠必有以相慰答也思忠有弟思廉极相友爱余往来城中尝寓其书舍云
作者：刘崧
朝代：明
体裁：七言律诗

益国勋名盖世贤，昔人寂寂记同年。死生阔绝宁多托，文字牵连幸可传。珠浦荒丘馀草莽，武陵流水隔神仙。乱来旧录惭飘落，烦与题封寄数篇。
奉寄孔监县
作者：刘崧
朝代：明
体裁：五言律诗

宝匣动龙泉，纶巾拂紫烟。酣歌明月下，起舞落花前。野雉红襦短，溪鱼白锦鲜。亦怜春似海，安得酒盈船。
奉寄辛检校好礼总兵进贤之北山
作者：刘崧
朝代：明
体裁：七言律诗

省郎何处屯兵久，彭蠡湖西是北山。飞箭定穿蹲虎石，放船时过落星湾。五年鱼鸟知营阵，百里樵苏绝塞关。闻说啸台高百尺，题诗频寄故人还。
奉次吴县丞兵后见寄韵
作者：刘崧
朝代：明
体裁：五言律诗

长愁怜杜子，多病愧相如。避地风尘里，还家瘴疠馀。春随南国雁，书滞北溟鱼。故里劳相问，于今未定居。
奉次杨主簿军中感怀四首寄康山长宗武
作者：刘崧
朝代：明

东望瑶峰紫翠交，群公坐镇足吟嘲。按行轻骑如飞鸟，日过云山第几㘭。已分山林狎楚童，谁从城市觅庞公。吹笙王子归何处，只想桃源是洞中。鳌戴龙洲屹上流，完城尽说太和州。西南控扼千馀里，更有虔州翠玉楼。天门亲下紫泥书，汉武轮台恐不如。自是圣心哀赤子，已闻上相出淮徐。
奉次杨主簿军中感怀四首寄康山长宗武·其一
作者：刘崧
朝代：明

东望瑶峰紫翠交，群公坐镇足吟嘲。按行轻骑如飞鸟，日过云山第几㘭。
奉次杨主簿军中感怀四首寄康山长宗武其三
作者：刘崧
朝代：明
体裁：七言绝句

鳌戴龙洲屹上流，完城尽说太和州。西南控扼千馀里，更有虔州翠玉楼。
奉次杨主簿军中感怀四首寄康山长宗武其二
作者：刘崧
朝代：明
体裁：七言绝句

已分山林狎楚童，谁从城市觅庞公。吹笙王子归何处，只想桃源是洞中。
奉次杨主簿军中感怀四首寄康山长宗武其四
作者：刘崧
朝代：明
体裁：七言绝句

天门亲下紫泥书，汉武轮台恐不如。自是圣心哀赤子，已闻上相出淮徐。
奉答丁克诚拟古四首并各因其首句云
作者：刘崧
朝代：明

昨者去如箭，去者焉得追。今晨复不念，无乃甘弃遗。孳孳孔尼父，老至忽不知。赞易著自强，昭若星日垂。泉流当达海，落叶宁返枝。圣狂本一念，所异公与私。永言惜去日，鉴此川上辞。谁将宝瑟弹，逸响故超绝。得心应之手，有口焉得说。宫商谐律吕，高下本定列。至音不自发，假器以舒泄。徇名而求声，惉懘乃乖劣。怀哉葛天民，为我陈一阕。秋月白且凉，金风豁森爽。铮然高林叶，坠地不复响。感君平生言，慰我清夜想。揽衣起彷徨，秉烛增叹赏。允怀江海观，敢怠泰华仰。古人在当日，政亦企前往。末予疲钝资，焉得中脱鞅。幽兰湛秋露，远系君子思。繁华逐飘风，乃以色见知。春阳无悴容，冰雪有令姿。感物固贫贱，反躬服芳菲。鹿鸣咏好我，永谢贻令辞。愿言慰离别，勖德此其时。
奉答丁克诚拟古四首并各因其首句云其三
作者：刘崧
朝代：明
体裁：古风

秋月白且凉，金风豁森爽。铮然高林叶，坠地不复响。感君平生言，慰我清夜想。揽衣起彷徨，秉烛增叹赏。允怀江海观，敢怠泰华仰。古人在当日，政亦企前往。末予疲钝资，焉得中脱鞅。
奉答丁克诚拟古四首并各因其首句云其二
作者：刘崧
朝代：明
体裁：古风

谁将宝瑟弹，逸响故超绝。得心应之手，有口焉得说。宫商谐律吕，高下本定列。至音不自发，假器以舒泄。徇名而求声，惉懘乃乖劣。怀哉葛天民，为我陈一阕。
奉答丁克诚拟古四首并各因其首句云其四
作者：刘崧
朝代：明
体裁：古风

幽兰湛秋露，远系君子思。繁华逐飘风，乃以色见知。春阳无悴容，冰雪有令姿。感物固贫贱，反躬服芳菲。鹿鸣咏好我，永谢贻令辞。愿言慰离别，勖德此其时。
奉答彭进士晋怀祖诗
作者：刘崧
朝代：明
体裁：古风

故人示我怀祖诗，文字郁郁含深悲。昔贤遗恨骨已朽，前代风流谁见之。云有张彭二老者，隐处乃在泸之湄。当时忠义并感激，岂但词翰相追随。苍茫甲子义熙后，寂寞朝士贞元时。岂知清河已陈迹，彭氏孙子多文词。明经继以甲乙荐，反顾已觉卑群儿。春秋岩岩距邪诐，俎豆秩秩崇光仪。伤哉时危事返驾，道在舒卷安其宜。且辞青云卧碧草，更调白雪鸣朱丝。壁藏似有鬼物护，先庐正在南山陲。遗诗十首更馀一，事变恍惚传于斯。风惊电灭八十载，君独感怆垂涕洟。赓吟寄我歘满纸，浅才乏报空嗟咨。吾宗珠林重三杰，作者已远伤颓隳。故箧飘零澹庵帖，荒冢剥蚀平园碑。承先未能欲谁过，有孙如子真吾师。只今风尘哀仳离，泉麓来游嗟已迟。萧郎东游定相见，为我道谢声吾私。
奉酬夏仲寅秋日枉顾见贻之作
作者：刘崧
朝代：明
体裁：古风

早岁去城市，思为山泽游。茫茫宇宙间，俯视若云浮。飘摇风尘际，敛迹此林丘。古道日榛芜，怅然念东周。鸣鸟乃不闻，禾黍飒以秋。登高渺四望，谁为千载忧。客有从东来，盛年著芳猷。入林践枉顾，维舟成羁留。贻我丽藻篇，释我心烦愁。名谊良可尚，荣华安足求。江湖有箕颍，企子承光休。
奉题墨竹为西阳萧先生赋
作者：刘崧
朝代：明
体裁：古风

西阳先生风节高，蚤以文翰驰英豪。兴来为之写苍玉，便觉满纸生风涛。长身劲气欲千丈，复有孙枝俨相向。曾闻鸾凤下云霄，会见蛟龙起春浪。先生静掩林中居，眼明秋水笺虫鱼。他年东海访奇古，定载小车求竹书。
奉题王氏勤有书堂十四韵
作者：刘崧
朝代：明
体裁：七言排律

朱雀桥边燕子飞，故家文物重京畿。华堂高敞青霄近，此老风流白发稀。门引秦淮春水绿，窗含勾曲晚烟微。席间上客千金剑，庭下佳儿五綵衣。坐拥词林分旖旎，行缘艺圃袭芳菲。书联缃帙文韬锦，轴散牙签字刻绯。阆苑花明千琬琰，海门月照万珠玑。芸房剔蠹风初定，草閤囊萤露未稀。一息故应存夜气，分阴还自惜春晖。琢磨拟并荆人璞，累积何惭乐妇机。舒卷长怀吾道在，研钻莫遣壮心违。极知力穑功相近，转觉嬉游事总非。学习可忘飞振振，趋程好在策騑騑。公侯必复非难事，贤圣由来此共归。
奉题钟隐君东皋幽居图
作者：刘崧
朝代：明
体裁：古风

微雨枫林青，高堂见图画。幽人读书处，宛在东皋下。东皋窈窕绿涧阴，藤萝缚门门转深。是中松桧各千尺，飞鸟不度寒萧森。山原之居可终日，莘野斯人皆俦匹。清宵瓮牖出灯火，白石匡床散方帙。寻仙学道思不穷，水边林下皆清风。画师天趣亦偶尔，形迹安可求其同。白下城东门，清溪颇回抱。君家庭前景，岂逊图中好。年年二月梅始芳，亦有杨柳当高墙。重檐修竹啼鸟静，落花如雪青苔香。东邻踏歌鸣急管，南舍列筵愁夜短。空将白发笑寒迂，岂识高情在疏散。先生布袍乌角巾，泠然自是神仙人。二郎早已擅场屋，孙子亦能歌雅豳。硗硗头角秀而雅，总是高门忠孝者。他年朱紫出清朝，翁但筑堂看绿野。我曹失学百可怜，闻公高谊心凛然。秋风江浦破茅屋，悔不归垦山中田。秖今东游兴未已，亦欲携书寻故里。便从竹底拾流萤，来听先生诵秋水。
姑苏曲
作者：刘崧
朝代：明
体裁：乐府曲辞

姑苏城头乌夜啼，姑苏台上风凄凄。芙蓉露冷秋香死，美人夜泣双蛾低。铜龙咽寒更漏促，手拨繁弦转红玉。鸳鸯飞去屧廊空，犹唱吴宫旧时曲。吴山青青吴殿荒，麋鹿来游春草长。阖闾门户东风起，年年花落愁西子。
子中兄子彦弟同游石龙潭余后至失山路
作者：刘崧
朝代：明

水落仍穿石，峰回屡隔溪。青山千万叠，容易使人迷。相去忽已远，不知山北南。祗随流水入，尽处是龙潭。
子中兄子彦弟同游石龙潭余后至失山路·其一
作者：刘崧
朝代：明
体裁：五言绝句

水落仍穿石，峰回屡隔溪。青山千万叠，容易使人迷。
子中兄子彦弟同游石龙潭余后至失山路·其二
作者：刘崧
朝代：明
体裁：五言绝句

相去忽已远，不知山北南。祗随流水入，尽处是龙潭。
子彦弟相寻至山左复同至潭上观岩溜
作者：刘崧
朝代：明

青壁蒙寒萼，泉流一罅开。谁知潭水上，更自有源来。岸阴一泓水，中有神物宅。自送石龙归，至今迎不得。
子彦弟相寻至山左复同至潭上观岩溜·其一
作者：刘崧
朝代：明
体裁：五言绝句

青壁蒙寒萼，泉流一罅开。谁知潭水上，更自有源来。
子彦弟相寻至山左复同至潭上观岩溜·其二
作者：刘崧
朝代：明
体裁：五言绝句

岸阴一泓水，中有神物宅。自送石龙归，至今迎不得。
孙太守伯刚许送赵吴兴墨竹图赋短歌以促之
作者：刘崧
朝代：明
体裁：古风

孙侯高堂竹石图，笔意迥与寻常殊。山城五月困炎暑，坐我如对寒冰壶。侯言此图不易得，吴兴赵公好风格。昔者亲逢落笔时，茧纸寒翻雪花色。竹丛隐石石作堆，海气乱拂秋云开。夫人当坐共叹息，松雪斋前风雨来。承平馆阁日多暇，承制文章此其亚。往事苍茫四十年，万里江南见遗画。当时亦有陇西公，直以健笔争相雄。岂知书法自无敌，况尔勋阀谁能同。楚也怀贤心未已，束发临池费千纸。可怜生晚堕穷荒，不见中朝盛才美。昨朝会宴池南亭，临图慷慨思吴兴。停杯怜我重真迹，许以捲赠无难形。吁嗟吴兴不可作，孙侯高谊犹堪托。便令清晓送琼枝，即扫茅屋看金错。
孙景武从赵伯友先生游宁都兹归省豫章诗以赠之并柬知己者
作者：刘崧
朝代：明

渝州进士才名盛，此地相逢愿不违。喜子能随青佩至，思亲还望白云归。长风出峡衣裳薄，乱石横滩舟楫稀。亦有故园秋草里，旅魂空逐断鸿飞。豫章城头山色青，深烟疏雨昼冥冥。谩怀把酒当飞阁，谁与题诗上翠屏。云外仙人无旧宅，湖边高士有新亭。故交相见应相问，为说漂流愧转萍。
孙景武从赵伯友先生游宁都兹归省豫章诗以赠之并柬知己者·其一
作者：刘崧
朝代：明
体裁：七言律诗

渝州进士才名盛，此地相逢愿不违。喜子能随青佩至，思亲还望白云归。长风出峡衣裳薄，乱石横滩舟楫稀。亦有故园秋草里，旅魂空逐断鸿飞。
孙景武从赵伯友先生游宁都兹归省豫章诗以赠之并柬知己者·其二
作者：刘崧
朝代：明
体裁：七言律诗

豫章城头山色青，深烟疏雨昼冥冥。谩怀把酒当飞阁，谁与题诗上翠屏。云外仙人无旧宅，湖边高士有新亭。故交相见应相问，为说漂流愧转萍。
学钓
作者：刘崧
朝代：明
体裁：五言律诗

偶有临流兴，因之驻木兰。呼儿供钓饵，问客觅鱼竿。小立怜幽树，深投爱弱湍。惟应待明月，长啸下前滩。
宁都曾三省自京师得危应奉为作其先人埋铭一通归以示予敬题其后
作者：刘崧
朝代：明
体裁：五言律诗

寂寂先人宅，煌煌太史铭。飞霜中夜白，宿草隔年青。未试干时策，空传相地经。伤心行役者，万里哭苍冥。
守冻二首立春后二日
作者：刘崧
朝代：明

风雾捲惊尘，河冰限去津。客程方守冻，天意欲争春。去雁鸣犹急，浮鸥近若驯。香醪如可问，吾欲酹江神。风急牵樯涩，冰坚下楫难。一程残雪里，三日大江干。近渚时登眺，遥山只坐看。到京犹十驿，谁与送飞翰。
守冻二首立春后二日·其一
作者：刘崧
朝代：明
体裁：五言律诗

风雾捲惊尘，河冰限去津。客程方守冻，天意欲争春。去雁鸣犹急，浮鸥近若驯。香醪如可问，吾欲酹江神。
守冻二首立春后二日·其二
作者：刘崧
朝代：明
体裁：五言律诗

风急牵樯涩，冰坚下楫难。一程残雪里，三日大江干。近渚时登眺，遥山只坐看。到京犹十驿，谁与送飞翰。
安成王子文宝持其祖遗书与古今名公诗文于丧乱中甚不易也文廷刘先生哀其志为之叙其事因附以诗
作者：刘崧
朝代：明
体裁：古风

金田王郎行蹙蹙，独抱遗书如宝玉。往时奔窜亡一纸，十日山中望天哭。王郎苦心真可怜，与书同食仍同眠。如何浮薄心不古，世业弃捐如粪土。
宗启刘君由泰和知县入为工部侍郎先时县丞陈举善为作山水图以识别及会京师刘属题诗其上余邑子也故云
作者：刘崧
朝代：明
体裁：七言绝句

赞府澄江送别时，曾挥健笔写淋漓。只今西掖看图画，江雨山云总去思。
定上人屡约游山不果近承寄示送孙景贤诗未及和答因刘进士仲炯游青原山赋此奉寄
作者：刘崧
朝代：明

孙宰游山日，僧房赋别时。有诗还念我，何处定逢师。云甃虫书叶，霜林鹤满枝。来游知不厌，空负数幽期。送客青原路，思君白下城。雨花曾听法，贝叶旧知名。学道耽幽趣，忧时累俗情。莲峰几百丈，霜月想泉声。
定上人屡约游山不果近承寄示送孙景贤诗未及和答因刘进士仲炯游青原山赋此奉寄·其一
作者：刘崧
朝代：明
体裁：五言律诗

孙宰游山日，僧房赋别时。有诗还念我，何处定逢师。云甃虫书叶，霜林鹤满枝。来游知不厌，空负数幽期。
定上人屡约游山不果近承寄示送孙景贤诗未及和答因刘进士仲炯游青原山赋此奉寄·其二
作者：刘崧
朝代：明
体裁：五言律诗

送客青原路，思君白下城。雨花曾听法，贝叶旧知名。学道耽幽趣，忧时累俗情。莲峰几百丈，霜月想泉声。
宜阳里过雷家寨
作者：刘崧
朝代：明
体裁：七言绝句

五指山前落日黄，雷家寨下野田荒。时平村堡无防警，缘水人家自绕墙。
客情
作者：刘崧
朝代：明
体裁：七言律诗

清明已过寒雨稀，客情物色共依微。庭前幽草忽如积，江上落花浑欲飞。风云惨淡随长戟，尘土萧条上短衣。云亭江上麦田熟，昨夜月明还梦归。
宣溪饯李提举一初席中和王子让韵
作者：刘崧
朝代：明
体裁：五言律诗

客有东归思，维舟向浦桥。江声翻石面，云气拥岩腰。怅饮淹泥潦，归程问野樵。骊歌莫催发，晴景在明朝。
宫体四时词答和欧阳原之
作者：刘崧
朝代：明

春色满长杨，花枝出建章。莺啼知禁苑，辇过识天香。度曲调鹦䳇，吹笙引凤凰。可怜庭草色，浑欲上罗裳。太液清无暑，承恩得泛船。飞帷缘绿水，团扇夹晴烟。日暮犹移辇，风来欲上仙。池边荷叶小，个个似青钿。金屋秋风起，铜盘夕露深。水花红冉冉，宫树碧沉沉。却望鸾旌影，微闻凤吹音。月明瑶殿冷，香梦杳难寻。晓色冻铜池，寒光上玉墀。天低九重阙，雪满万年枝。阁道垂帘密，宫门放钥迟。春风别殿早，若个画蛾眉。
宫体四时词答和欧阳原之·其一
作者：刘崧
朝代：明
体裁：五言律诗

春色满长杨，花枝出建章。莺啼知禁苑，辇过识天香。度曲调鹦䳇，吹笙引凤凰。可怜庭草色，浑欲上罗裳。
宫体四时词答和欧阳原之·其三
作者：刘崧
朝代：明
体裁：五言律诗

金屋秋风起，铜盘夕露深。水花红冉冉，宫树碧沉沉。却望鸾旌影，微闻凤吹音。月明瑶殿冷，香梦杳难寻。
宫体四时词答和欧阳原之·其二
作者：刘崧
朝代：明
体裁：五言律诗

太液清无暑，承恩得泛船。飞帷缘绿水，团扇夹晴烟。日暮犹移辇，风来欲上仙。池边荷叶小，个个似青钿。
宫体四时词答和欧阳原之·其四
作者：刘崧
朝代：明
体裁：五言律诗

晓色冻铜池，寒光上玉墀。天低九重阙，雪满万年枝。阁道垂帘密，宫门放钥迟。春风别殿早，若个画蛾眉。
宫墙树
作者：刘崧
朝代：明
体裁：古风

宫墙树，乃是青青柏。劲直由来气拂云，坚刚况复心如铁。枝间岂少王裒泪，土中定有苌弘血。事往空遗国士悲，年深尚记乡人说。宫墙柏，何青青，千古万古遗精灵。宫墙若倾柏树折，府君之名应不灭。
宴客池亭
作者：刘崧
朝代：明
体裁：古风

饮酒有至乐，乐极不可湛。愿奉尊禁图，为君警其贪。斯盘本规制，文理粲梓楠。阖辟恒虚中，隆址而穹弇。中画五十行，令条杂周参。行尾各承窍，运珠随所函。司令迭进之，盘动珠走龛。怡然信所值，启视纷雄眈。旅酬斯款款，大爵何潭潭。杜觯且浮二，汉酺乃行三。问奇惧乖应，别类愁误探。秉烛卜昼夜，飞觞遍东南。交酢宾主欢，对酒驺从惭。揖让忽致敬，吟哦遂忘餤。交传意孔均，自卜情乃甘。饮或与其免，量仍随所堪。岂不重酬劝，终焉戒沈酣。山城淡月夕，尊俎浮飞岚。刘侯爱敬客，持以慰盍簪。常思宾筵悔，童羖恐酗谈。孰知尊禁严，防卫甚铠䤴。祭遵昔投壶，坐不拥戈锬。歌咏肃边境，岂在多杀戡。顾我羁旅中，局促伤忧惔。欢然及数子，契合如神镡。下怀将军仁，上感圣泽覃。乃知太平世，礼乐归濡涵。
宴集洞山寺分韵得见字奉柬丁克诚颜中行王敬仲詹德裕枯林上人
作者：刘崧
朝代：明
体裁：古风

洞山之阴郁葱茜，上日开筵集群彦。入门已觉禅境旷，放怀且慰书佣倦。石林秋风晚更急，山城野色寒初变。长松挺拔各千尺，堕叶飞来时一片。雨垂弱蔓当井角，泉引青苔入阶面。移床曳屣各散漫，接句行杯自流转。交挂卑枝白纻衣，叠欹细草轻纨扇。云开绝壁霞隐明，风度危梢露惊溅。楸梧莽苍谁氏冢，金碧辉煌梵王殿。百年荒废自足惜，昔者荣华竟谁羡。田园閒日思把耒，淮海经时尚传箭。共嗟寇盗困徵发，深幸羁穷及谈宴。感君相与重意气，使我顿欲忘贫贱。天外清风似流水，林端落日如红茜。岂知驱车复为别，愿得载酒频相见。醉醒聚散安可常，悲吟怅望西飞燕。
家犬为虎所毙诗以致悼
作者：刘崧
朝代：明
体裁：五言律诗

闻说于蒐横，群行不畏驱。公然入江市，半夜取韩卢。委肉怜轻敌，防奸忆应呼。忠良死残暴，悲恨若为图。
宿下泽颜氏山斋奉柬允大昆仲
作者：刘崧
朝代：明
体裁：七言律诗

颜家兄弟好幽栖，洲掩冈回路欲迷。万叠青山云上下，一溪流水屋东西。夜筵樽俎银花落，秋雨阶庭玉树齐。惆怅相逢即相别，遗书晏岁拟同携。
宿东山下
作者：刘崧
朝代：明
体裁：五言律诗

夜宿东山下，人家隔板桥。泉声霜下起，雾气月中飘。芋子兼皮煮，松枝带节烧。老翁年九十，起坐说前朝。
宿沓垄柬胡敬萧翀钟祥
作者：刘崧
朝代：明
体裁：古风

夜宿沓垄西，衡茆荫平麓。起视虎鼻峰，岧峣月中绿。悬岩引列宿，积水带横陆。山鸟时一鸣，回风应虚谷。庭寒翳华灯，露下响丛竹。朋情遂欢洽，世事伤否蹙。清游契寤寐，往事成昔宿。北岩有奇石，东园饶佳木。明当扣萝扃，振舄骋遐瞩。复恐惊尘飞，幽栖未能卜。
宿胡塘村
作者：刘崧
朝代：明
体裁：七言绝句

南上荒原路欲迷，数家茆屋背清溪。夜深月落千峰暗，时有山禽树上啼。
宿西华有怀萧鹏举并柬同游者
作者：刘崧
朝代：明
体裁：五言律诗

山光上寥阒，海气接鸿庞。月近全当户，天垂半入江。买泉苍石洞，送酒白云窗。却忆滁阳客，东游滞短艭。
寄周伯宁二首
作者：刘崧
朝代：明

交友今谁在，东游最忆君。清尊澄夜月，綵笔动春云。楚甸烽烟合，秦淮树色分。相思愁日暮，花落正纷纷。江雨何时歇，淮云尽日飞。谁知千里别，还作故园归。露草侵棋局，风花上钓矶。徒令南浦上，山水忆清辉。
寄周伯宁二首·其一
作者：刘崧
朝代：明
体裁：五言律诗

交友今谁在，东游最忆君。清尊澄夜月，綵笔动春云。楚甸烽烟合，秦淮树色分。相思愁日暮，花落正纷纷。
寄周伯宁二首·其二
作者：刘崧
朝代：明
体裁：五言律诗

江雨何时歇，淮云尽日飞。谁知千里别，还作故园归。露草侵棋局，风花上钓矶。徒令南浦上，山水忆清辉。
寄天宁雪印文上人
作者：刘崧
朝代：明
体裁：七言律诗

去年抱病过清江，风雨萧萧卧短艭。帆影近移金凤渚，钟声遥应石龙泷。极知禅悟超诸境，况是诗名重一邦。投老荒山未能往，题诗凭寄白云窗。
寄孙如心
作者：刘崧
朝代：明
体裁：七言律诗

长怀岭外南归日，曾向晴滩舣客舟。驿舍正当沙浦口，草堂更在石桥头。笼鹅未报将军帖，骑马真成山简游。此日感君多意气，看云长是独登楼。
寄孙子林白描芙蓉
作者：刘崧
朝代：明
体裁：七言律诗

孙郎作县有高情，閒把芙蓉学写生。玉柱静含秋露白，银屏低立晓风清。洞庭水落愁新浦，锦里霜飞忆故城。亦拟放船螺子港，几时呼酒看秋晴。
寄家书
作者：刘崧
朝代：明
体裁：七言绝句

匆匆濡墨写忧端，凭仗东风寄便翰。政使书回春未暮，也应无处倩人看。
寄弟子彦
作者：刘崧
朝代：明
体裁：五言绝句

好在雩阳县，能忘五月归。峡中有船便，莫遣报书稀。
寄旷伯逵
作者：刘崧
朝代：明
体裁：五言律诗

一月三寄书，故人湖上居。浮沈知不定，报答竟何如。杨柳清风弱，蒹葭白露疏。槎头秋水落，谁钓九江鱼。
寄旷伯逵
作者：刘崧
朝代：明

豫章市南风日清，楼阴轇轕俯层城。孔融意气偏多客，司马文章岂近名。候雁不来天正远，鲥鱼欲上雨初晴。无因夜醉湖堤酒，不放芳尊卧月明。吴憩峰前看夕阳，浮云东渡思茫茫。双林春入烟霞古，百谷波回雾雨黄。草色经年侵客舍，莺声长夏满垂杨。亭西见月遥相忆，五月南风早已凉。
寄旷伯逵·其一
作者：刘崧
朝代：明
体裁：七言律诗

豫章市南风日清，楼阴轇轕俯层城。孔融意气偏多客，司马文章岂近名。候雁不来天正远，鲥鱼欲上雨初晴。无因夜醉湖堤酒，不放芳尊卧月明。
寄旷伯逵·其二
作者：刘崧
朝代：明
体裁：七言律诗

吴憩峰前看夕阳，浮云东渡思茫茫。双林春入烟霞古，百谷波回雾雨黄。草色经年侵客舍，莺声长夏满垂杨。亭西见月遥相忆，五月南风早已凉。
寄旷伯逵二首
作者：刘崧
朝代：明

谢相园西石径斜，知君习隐暂为家。有时出郭行芳草，长日临池看落花。春去能忘诗共赋，客来应是酒频赊。五年不见西山色，怅望浮云隐落霞。乱馀城郭怕经过，到处閒门长薜萝。用世空悲闻道浅，入山偏喜识僧多。醉归花径云生屐，樵罢松岩雪满蓑。石上幽期春又暮，何时载酒听高歌。
寄旷伯逵二首·其二
作者：刘崧
朝代：明
体裁：七言律诗

乱馀城郭怕经过，到处閒门长薜萝。用世空悲闻道浅，入山偏喜识僧多。醉归花径云生屐，樵罢松岩雪满蓑。石上幽期春又暮，何时载酒听高歌。
寄旷知事伯逵四首
作者：刘崧
朝代：明

昔别已千里，新愁复四年。风尘不可见，江海一凄然。才想群公荐，名因过客传。东南藩镇重，独觉省郎贤。抱檄诉邻饥，开关破贼围。近随兵帐出，远送米船归。吴水波涛恶，西山草树稀。艰危知共济，莫遣壮心违。闻说移居地，还依孺子亭。对门湖共白，一路柳长青。仕已沾恩露，庭应聚德星。谁能远车马，况不异郊坰。郡邑溪山在，风尘寇盗馀。长怀管宁去，未卜屈原居。计拙忧虞剧，閒多礼法疏。柴门春草满，惊捧故人书。
寄旷知事伯逵四首·其一
作者：刘崧
朝代：明
体裁：五言律诗

昔别已千里，新愁复四年。风尘不可见，江海一凄然。才想群公荐，名因过客传。东南藩镇重，独觉省郎贤。
寄旷知事伯逵四首·其三
作者：刘崧
朝代：明
体裁：五言律诗

闻说移居地，还依孺子亭。对门湖共白，一路柳长青。仕已沾恩露，庭应聚德星。谁能远车马，况不异郊坰。
寄旷知事伯逵四首·其二
作者：刘崧
朝代：明
体裁：五言律诗

抱檄诉邻饥，开关破贼围。近随兵帐出，远送米船归。吴水波涛恶，西山草树稀。艰危知共济，莫遣壮心违。
寄旷知事伯逵四首·其四
作者：刘崧
朝代：明
体裁：五言律诗

郡邑溪山在，风尘寇盗馀。长怀管宁去，未卜屈原居。计拙忧虞剧，閒多礼法疏。柴门春草满，惊捧故人书。
寄易撝
作者：刘崧
朝代：明
体裁：七言绝句

谷口同游最忆君，别来双雁不堪闻。满山橡栗何由拾，独拥寒扉望白云。
寄曾郁文短歌
作者：刘崧
朝代：明
体裁：古风

澄江水，向东流，流向东昌江上头。我有故人在江上，十年不见增烦忧。白沙水声寒活活，黄岩云气凝清秋。岂无沙棠枻吴女讴，可以载酒同遨游。狂风吹山波浪恶，使我不得回轻舟。翩翩云中双飞燕，衔书寄我频留恋。书中展转道深情，但恨相思不相见。春燕飞来秋复归，报书不遣壮心违。碧兰紫蕙何由采，即恐萧条霜露稀。
寄李子翀
作者：刘崧
朝代：明
体裁：五言律诗

之子青云器，频年困县曹。能令官长爱，未觉簿书劳。委璧宁终弃，鸣弦且学操。何时倚长钓，沧海掣鲸鳌。
寄柬阜城张知县宗远
作者：刘崧
朝代：明
体裁：七言律诗

阜城小县荒且幽，居人稀少棘林稠。县公时向草间坐，野雉日来庭下游。椹子夏收供饭裹，枣汤寒煮当茶瓯。怜君宦况清如水，安得哦诗尽日留。
寄水南刘叔和罗惠卿并古城竺西上人
作者：刘崧
朝代：明
体裁：七言律诗

故园一别向秋风，无数离愁逐断鸿。镜里发从今岁白，尊前花忆去年红。鹿门杳杳遗庞德，庐阜苍苍閟远公。相忆何由谢尘鞅，暮云愁绝大江东。
寄汤子敏
作者：刘崧
朝代：明
体裁：古风

芳序倏已判，卉木荣且偕。念我同年友，怆然动中怀。昔别冬始厉，波流咽喈喈。兹游春日妍，顾瞻藐云崖。操弦叹离索，抱璞悲沈埋。恻怆不成欢，偃息在东斋。理契聊自遣，忧来安可排。人生重合并，时亦暂违乖。勿以参商故，终当金石谐。
寄汤子敏伯仲
作者：刘崧
朝代：明
体裁：七言律诗

文采风流忆二汤，春鸿秋雁两相望。闻趋禾水趋螺浦，还在南塘在夏洋。长倚华峰瞻过棹，时寻松石认书房。田园官府俱劳勚，白发新来定几长。
寄清平绝听长老并柬一如上人
作者：刘崧
朝代：明
体裁：七言律诗

雨花堂上老尊师，我昔南游往访之。出郭何曾持钵去，据床长是坐禅时。扣门觌面惊相笑，呼酒论心更不疑。白发满头应健在，他年庐阜结深期。
寄湛上人
作者：刘崧
朝代：明
体裁：七言绝句

当时曾共北沙游，把酒哦诗赏素秋。十载故人零落尽，东山依旧说汤休。
寄王希颜二首
作者：刘崧
朝代：明

故人哭母南归后，闻在云居湖水西。綵服凄凉悲日暮，素冠欹侧任风低。山中驯鹿时时见，林上慈乌夜夜啼。丘垄旧栽松树子，秋来应得与人齐。靖安县北望修江，尺素无因寄鲤双。对月谩劳清梦远，看云未得壮心降。青春花发芙蓉嶂，白日乌啼烟雾窗。待取秋高沙渚净，便将艇子下晴泷。
寄王希颜二首·其一
作者：刘崧
朝代：明
体裁：七言律诗

故人哭母南归后，闻在云居湖水西。綵服凄凉悲日暮，素冠欹侧任风低。山中驯鹿时时见，林上慈乌夜夜啼。丘垄旧栽松树子，秋来应得与人齐。
寄王希颜二首其二
作者：刘崧
朝代：明
体裁：七言律诗

靖安县北望修江，尺素无因寄鲤双。对月谩劳清梦远，看云未得壮心降。青春花发芙蓉嶂，白日乌啼烟雾窗。待取秋高沙渚净，便将艇子下晴泷。
寄示杨生元哲
作者：刘崧
朝代：明
体裁：七言绝句

我到流江一月馀，相思长把案头书。门前几树垂杨柳，比似别时今更疏。
寄示杨生元哲
作者：刘崧
朝代：明
体裁：七言绝句

昨见王郎问吾子，山居鍊得好诗材。青年未必仍多病，却怕风寒不出来。
寄答刘仲修
作者：刘崧
朝代：明
体裁：七言律诗

君家自昔推名宦，胜槩曾闻重此邦。列骑旌麾专上郡，啼莺花竹绕清江。愁来吊古心情异，乱定还乡鬓影双。闻说城闉浑不到，碧山深锁白云窗。
寄答刘仲修
作者：刘崧
朝代：明
体裁：七言律诗

常怀巨岭访仙期，更忆东昌对酒时。四海风尘馀濩落，十年文雅擅瑰奇。著书已辨鱼虫古，览德犹嗟凤鸟迟。喜得新诗千遍读，夜寒霜管不胜吹。
寄答刘子礼
作者：刘崧
朝代：明
体裁：七言律诗

闻君近赋悼亡诗，憔悴莺花四月时。流水只今馀恨意，故园何日定归期。犹传道路兵戈塞，自爱山林岁月迟。忆过王郎寻不见，子规啼断石楠枝。
寄答夏仲寅
作者：刘崧
朝代：明
体裁：古风

宜春才子清时望，精神峭紧才疏放。野服不游城市间，扁舟秖在江湖上。往年访我珠林湾，草屋榛溪相往还。是时八月十五夜，明月东上仙槎山。君船政系湾头树，玉瓶双倒金陵酒。满洲风露听歌呼，水面寒光碎星斗。别来鸿燕邈相疏，宋郎忽寄云中书。碧笺丽句细作字，秋水掩冉生芙蕖。东南转战几千里，白云在山招不起。使者空寻颜阖庐，神仙还入东吴市。今年五月劳远寻，快阁矶头江水深。手持轻箑忽赠我，使我披拂清烦襟。如何相逢即相别，回首音尘忽超越。松桂早已见清贞，云月何由比高洁。知君惯作汗漫游，扬帆鼓枻春江流。重湖烟雨葭菼绿，我亦飘飖随白鸥。
寄答王希颜
作者：刘崧
朝代：明
体裁：七言律诗

承恩万里赋归田，秋入华颠已飒然。天上看花成昨梦，江头种树记新年。鼠侵败箧残书在，蛇伏虚房一剑悬。夜雨青灯茅屋底，可能相对共谈玄。
寄答王希颜
作者：刘崧
朝代：明
体裁：七言律诗

闻君抱艺困沉绵，犹有高情似昔年。绣句锦笺分野客，朱颜白发照神仙。松阴漫想传冰碗，花底何因泛酒船。早晚看云出江口，定随药裹到林泉。
寄罗惠卿
作者：刘崧
朝代：明
体裁：七言绝句

园西翠韭千畦密，屋后红椒万本疏。日晏荷锄归未得，林风吹乱读残书。
寄罗明道
作者：刘崧
朝代：明
体裁：七言律诗

曾过溪南访草庭，绝怜高隐静仪型。雨沾竹色侵书帙，云拥岚光落座屏。松径晓开岩雪白，稻田冬护水烟青。何由跨犊閒来往，日听先生讲道经。
寄范实夫
作者：刘崧
朝代：明
体裁：七言律诗

细雨柴门生远愁，向来诗帙若为酬。林花落处频中酒，海燕飞时独倚楼。北郭晚晴山更远，南塘春尽水争流。可能相别还相忆，莫遣杨花笑白头。
寄范实夫主廪赣先贤书院三首
作者：刘崧
朝代：明

乱后今谁在，愁来想鬓华。公侯能好客，风土足为家。翠玉春携酒，廉泉夜煮茶。相思一回首，烽火暗天涯。赣水来天上，江边足定居。梦寻疑有路，恨别竟无书。坐石调琴处，临池弄墨馀。清才与殊调，空忆旧游疏。杨子旧精舍，全侯新学宫。百年遗往躅，一旦振高风。日月冠裳会，春秋俎豆崇。游歌未能往，叹息羡飞鸿。
寄范实夫主廪赣先贤书院三首·其一
作者：刘崧
朝代：明
体裁：五言律诗

乱后今谁在，愁来想鬓华。公侯能好客，风土足为家。翠玉春携酒，廉泉夜煮茶。相思一回首，烽火暗天涯。
寄范实夫主廪赣先贤书院三首·其三
作者：刘崧
朝代：明
体裁：五言律诗

杨子旧精舍，全侯新学宫。百年遗往躅，一旦振高风。日月冠裳会，春秋俎豆崇。游歌未能往，叹息羡飞鸿。
寄范实夫主廪赣先贤书院三首·其二
作者：刘崧
朝代：明
体裁：五言律诗

赣水来天上，江边足定居。梦寻疑有路，恨别竟无书。坐石调琴处，临池弄墨馀。清才与殊调，空忆旧游疏。
寄莱州太守赵圭玉往在兵部与君实同事余后乘檄出海上乃相失于交臂之顷今年秋余亦调官北平望莱州复隔千里追忆旧好诗以讯之
作者：刘崧
朝代：明

三月乘槎海上归，君来我去偶相违。海神庙下波涛壮，莱子城边草木稀。作郡新声随日起，趋朝旧梦逐云飞。谁知华发燕台客，岁晏愁吟雪满扉。忆在兵曹三四年，君留东署我西偏。检书清夜燃官烛，沽酒常时数俸钱。借马独行缘送客，闻鸡相唤去朝天。论交亦有胡兼许，此日天涯各惘然。
寄莱州太守赵圭玉往在兵部与君实同事余后乘檄出海上乃相失于交臂之顷今年秋余亦调官北平望莱州复隔千里追忆旧好诗以讯之·其一
作者：刘崧
朝代：明
体裁：七言律诗

三月乘槎海上归，君来我去偶相违。海神庙下波涛壮，莱子城边草木稀。作郡新声随日起，趋朝旧梦逐云飞。谁知华发燕台客，岁晏愁吟雪满扉。
寄莱州太守赵圭玉往在兵部与君实同事余后乘檄出海上乃相失于交臂之顷今年秋余亦调官北平望莱州复隔千里追忆旧好诗以讯之·其二
作者：刘崧
朝代：明
体裁：七言律诗

忆在兵曹三四年，君留东署我西偏。检书清夜燃官烛，沽酒常时数俸钱。借马独行缘送客，闻鸡相唤去朝天。论交亦有胡兼许，此日天涯各惘然。
寄萧文学
作者：刘崧
朝代：明
体裁：七言律诗

故人意气眼中稀，长忆相寻扣竹扉。林下扫花留客坐，溪边折柳贯鱼归。诗题锦轴联珠润，酒注山瓢汎玉肥。十里秦青塘上路，醉歌犹拟踏斜晖。
寄萧翀
作者：刘崧
朝代：明
体裁：五言律诗

九十九顿岭，归来又几时。时危愁不见，岁晏最相思。天远惊鸿断，山空病鹤饥。长怀霜月夜，一笛向人吹。
寄薛益
作者：刘崧
朝代：明
体裁：七言绝句

细雨荒荒白下城，茅堂深隐称高情。清晨读罢淮阴传，坐看门前江水生。
寄表兄严允升
作者：刘崧
朝代：明
体裁：七言律诗

江上西风吹白蘋，天南闻雁独伤神。愁来望远悲秋草，老去还乡忆故人。漫想红颜骑竹马，总怜华发戴乌巾。早凭收拾游山屐，归把濠梁旧钓纶。
寄西山郑子纲自邵武校官归
作者：刘崧
朝代：明
体裁：古风

五月双溪上，垂杨千万枝。春风碧水远，旦旦鸣黄鹂。黄鹂惊飞日欲暮，念家却在南平住。林塘高馆一逢君，千里羁愁散烟雾。闻子昔者居西山，把书曰在青松间。新移苓术且未斸，旧种薜萝应可攀。武阳校官归未久，瘴疠还闻古来有。红窗鹦鹉唤客名，青叶槟榔劝人酒。寻幽忆过东平来，丹山碧霞仙掌开。武夷山人住九曲，柴门不出生青苔。中轩松竹题诗遍，宁许时流漫相见。名姓先承紫凤书，褐冠不上金銮殿。时来空谷行采薇，石田草生秋林稀。往来物色不可得，使者空向江南归。我惭羁穷少颜色，闻此伤情岂终极。芳筵置酒清夜半，月出登楼动悽恻。萧萧水气浮南湖，繁星丽汉光有无。梧桐叶高白露下，起舞为子听啼乌。君家兄弟才名早，幢憧冠盖闽湘道。芳年苦志思奋励，莫遣秋风动原草。由来聚散日纷纷，此别音书何处闻。百丈岭前应念我，象牙潭上却寻君。
寄谢可用
作者：刘崧
朝代：明
体裁：七言律诗

五年不见谢玄晖，长忆澄江送客归。风雨惊心佳节换，江山回首旧游非。荒城日落群乌集，极浦天寒一雁飞。仙女峰前金橘熟，题封何日到林扉。
寄谢左子方声寄沈均德笔二枝
作者：刘崧
朝代：明
体裁：七言绝句

抱病归来卧一窗，思君安得酒盈缸。沈家好笔无钱买，多谢新来寄一双。
寄赠万德躬时在清江
作者：刘崧
朝代：明
体裁：古风

文章名世自有神，诗家之秀今何人。豫章特达迈先辈，一出已绝江西尘。乾坤悠悠入清旷，叹息斯人欲谁向。清秋鹰隼破陡绝，白日骅骝动悲壮。时携宝玦青珊瑚，看花调笑当垆姝。结交老苍五六辈，议论已逼东西都。功名不来心独苦，却望美人思遥浦。月中吹笛上丹丘，烟际飞帆拂天姥。浩然吊古登高台，谁能酌子黄金罍。石桥听雨青枫合，海门望日丹霞开。县中许令高閒者，闻子悲歌在林野。自蹑双履行相迎，手攀碧萝却鞍马。秋风九月吹吴关，复忽鼓棹从东还。匡庐云锦九千仞，片片飞落新诗间。独携稚子怜远别，草堂临流故幽绝。少年吐气成紫霓，揽发何堪半如雪。却从帅幕坐谈兵，直以精采空鲵鲸。楼船东下海波净，剑光夜出清江城。由来壮志在裋褐，空谷亭亭老楠栝。亦知扬子奈长贫，岂识相如故多达。长安冠盖日纷纷，有诏徵贤安得闻。白沙翠竹自江岛，隔水卧看西山云。我自来西山，城中迹如扫。谁家杨柳鸣黄鹂，忽见秋霜落园枣。双溪之水东北流，上有绣谷青绸缪。长松遥挂海底月，眼明照见樽中愁。愁心复几何，舒卷风中雾。落日断云飞，令人思玄度。人生富贵须何时，莫谩穷愁伤汨之。君行可逐白鸥侣，一棹酒船游会稽。
寄赠余元帅
作者：刘崧
朝代：明
体裁：古风

客从舒城来，为言好舒城。寇来不敢近，主将专雄兵。舳舻亘长江，笳鼓中夜鸣。流电激飞炮，浮云夹长旌。前冲有游骑，士卒鱼丽行。既战东城郛，复守北郭营。开关忽纵击，入阵歘纵横。献捷辕门下，日晏宾从盈。饮至列绮食，回歌调玉笙。怅然登高台，四顾但榛荆。淮襄既荡析，江汉何由清。击剑抉浮云，彷徨念周京。至今戎服事，六载忧患并。皇眷有嘉赉，思底东南平。藩翰有如此，为君诵休声。我实经丧乱，永怀仲宣情。挥涕谢客言，感激此平生。安得驾云翼，从之以东征。
寄赠元善张茂才
作者：刘崧
朝代：明
体裁：古风

昔有姑苏张将军，百战起家身立勋。太平老死筠州戍，孙子往往清而文。继也芳年色白晢，未试征行已无敌。论兵慷慨动风雨，挥笔从容谢锋镝。将军战袍今尚存，犹污当时腥血痕。猛思祖烈意未已，临风三叹消精魂。高堂峨峨树长戟，堂下双槐高百尺。清阴如水动秋云，密叶长枝总堪惜。传家旧藏金虎符，佩之可以专千夫。独推馀泽让诸弟，自喜閒适非其迂。低头却骑款段马，长日行歌在林野。已惊孝友动戎行，况复词华振风雅。云有飞羽水有鳞，思欲一见嗟无因。故人罗肇风格好，向我语子频殷勤。海隅昨者南征急，诏下还闻烽警息。将门缵武必英雄，似尔奇才岂终极。我生长大不识兵，忧时漫使心潜惊。但愿相逢日无事，与子把酒歌升平。